মানব মানবীর সম্পর্ক ও সম্পর্কের দায়\nপ্রকাশ : ২৭ জানুয়ারি ২০১৮, ২২:২৪\nএকটা সম্পর্ক দুইজন মানুষের ভেতর যখন ঘটে তার জন্য তারা দুইজনই দায়বদ্ধ থাকে। অনেকে জানতে চায়, কে আগে বলেছে/প্রপোজ করছে। আচ্ছা কে আগে বলেছে – এই কথাটা কি গুরুত্বপূর্ণ? এই প্রশ্নটা কেন করে কেউ? এই প্রশ্নগুলো করেই তো আগ্রহ না বরং কুট ক্যাচালের জন্ম দেয় তৃতীয় পক্ষগুলো। যে মানুষটা প্রপোজাল গ্রহণ করে সে সুপিরিয়র আর যে দেয় সে কি ইনফেরিয়র? সম্পর্কগুলো তো একমুখী হতে পারে না বরং যেকোনো অবস্থায় সম্পর্ক হয় উভয়মুখী। সেই ক্ষেত্রে কে আগে বললো আর কে পরে বললো তা খুবই অবান্তর।\nএকটা মেয়ের একটা ছেলেকে ভালো লাগে কিংবা একটা ছেলের একটা মেয়েকে ভালো লাগে কিংবা ছেলে মেয়ে উভয়েরই পরস্পরকে ভালো লাগে – এখন তার পরের স্তরই তো তারা পরস্পরকে বলবে এবং সম্পর্ক এগুবে। কাউকে না কাউকে তো প্রথমে এই বলার পদক্ষেপটা নিতে হবে নইলে তো সব টাই টাই ফিশ হয়ে যাবে। এখন যদি মেয়েটা বলে ফেলে আগে তো সর্বনাশ! তার মানে ঐ মেয়ে বেশ্যা পর্যায়ের, ঐ মেয়ে ঐ ছেলেকে দিয়ে জোর করে প্রেম করিয়েছে, ঐ মেয়ে ছেলেকে ট্র্যাপ করে বিয়ে করেছে, ঐ মেয়ে ছেলের সাথে শুয়েছে – পুরাই বেশ্যা ছিনাল মেয়ে লোক – এমন যে আরো কত ব্যাটা লোকের সাথে শুয়েছে এবং শুবে তার কোন হিসাব আছে? – ছ্যা ছ্যা ছ্যা...\nনারীদের কাছে জানতে মন চায় আপনারা প্রেম/বিয়ে করার আগে কয়বার এটা ভেবেছেন যে- ছেলেটা কয়বার কয়টা মেয়ের সাথে শুয়ে আসছে? আর পুরুষদের কাছেও জানতে মন চায় যে- আপনারা কয়বার প্রেম বিয়ের আগে এটা ভেবেছেন যে মেয়েটা কয়টা ছেলের সাথে শুয়েছে, চুমু খেয়েছে? একটা সময় মেয়েদের এমন ভাবার কোন অপশনই ছিলো না কিন্তু এখন হয়তো মেয়েরা এভাবে ভাবতে শিখেছে, বিচার করতে শিখেছে তাও রেশিওটা কমই হবে। অথচ এমন ভাবনা পুরুষকে অহরহই ভাবতে দেখে ক্লান্ত লেগেছে, উদ্ভট লেগেছে, ঘেন্না করুণাও লেগেছে!\nযোনীচ্ছেদ কত বড় ঘটনা তা এমন সমাজে বাস না করলে জানা যায় না। নারীর যোনীচ্ছেদ কতবার ঘটেছে এটা গুরুত্বপূর্ণ এই তথাকথিত আধুনিক সমাজেও, অথচ নারীর যোনীচ্ছেদ কতবার ঘটানো হয়েছে তা আড়ালে চলে যায় সমাজ ভূপতিদের প্রভাবে! আমার তো মনে হয়, মানুষ কেউই পশু না যে তার কোন বাছ বিচার বিবেক বোধ থাকবে না, ন্যায় বিচার থাকবে না। নৈতিক প্রশ্ন আসেই মানব তথা এই জীব সমাজকে সুন্দর ভাবে বাঁচিয়ে রাখার জন্য, ভারসাম্য রক্ষা করার জন্য, বিপর্যয় রোধ করার জন্য। মুক্ত চিন্তা মানে নিশ্চয়ই ঔদ্ধত্য অন্যায্য বোধ ও আচরণ না, কোন অসৌন্দর্য অমঙ্গলের আধার না।\nদুইজন মানুষ যখন একটা পারস্পরিক সম্পর্কে জড়ায় তখন তাদের ভেতরের প্রতিটা আন্তরিক/জিঘাংসাপূর্ণ/রূঢ় আচরনের দায় সমানভাবে তাদের দুইজনের। এখানে কম বেশি বলে কোন কথা থাকতে পারে না। ছেলেটা যদি বলে- মেয়েটার প্ররোচনায় সে মেয়েটাকে চুমু খেয়েছে, প্রেমিকার সাথে লাভ মেইক করেছে তবে সে নিশ্চিন্তে ভণ্ড এবং মেয়েটাও যদি অমন সব কথা বলে থাকে তবে মেয়েটাও ভণ্ড।\nএখন প্রেম ভালোবাসা যদি পরস্পরকে ইউজ করার নাম হয় তবে আমার কথাগুলো বলার আগেই খারিজ হয়ে যায়। প্রতারণার জন্যই যদি কেউ সম্পর্ক গড়ে তো সেই ক্ষেত্রে এক পক্ষ নিশ্চিত ভিকটিম কিংবা কেউই ভিকটিম না বরং ঐটা তাদের পারস্পরিক লেনদেন হতে পারে। মানুষ প্রেম করে বিয়ে করে তারপর হুট হাট করেই তাদের মতিভ্রম ঘটে কারণে বা অকারণে। তারা কেউ আর দায় বোধ করে না সম্পর্কের প্রতি, মানুষের প্রতি! মানুষ তো– হতেই পারে মতিভ্রম– এখানে গুরুত্বপূর্ণ হলো মতিভ্রমের বশবর্তী হয়ে কে কতটা ভনিতা করে। মন উঠে যায় তারপরও মানুষ অভিনয় করে। সমস্যাটা এখানেই। মন উঠে যায়, সত্য বলে সম্পর্ক থেকে নিজেকে উইথড্র করে নেয়া যায়– ঐটা অনেক ভালো সমাধান, এই সমাধানের ভেতরও সৌন্দর্য থাকে। কিন্তু মিথ্যাচার করা, অপমান অপদস্ত করাটা মানুষের মানবিক ও সামাজিক অবক্ষয়।\nএ যাবতকাল শুনে আসলাম, এই সমাজের নারীরাই (তারা নিঃসন্দেহে বেশ্যা ছিনাল) ট্র্যাপ করে পুরুষকে বিয়ে করে নইলে সম্পর্ক করে। যেমন আদমের কোন দোষ ছিল না, হাওয়া জোর করে উনাকে গন্ধম ফল খাইয়ে দিলো! তার মানে সমাজে পুরুষ কতটা ঈদের চাঁদ সমতুল্য এবং কতটা সহজ সরল নির্দোষ তা না বুঝার কোন কারণ নাই। একজন নারীর ক্ষেত্রেও শুনলাম না যে পুরুষ তাকে ট্র্যাপ করে বিয়ে করেছে! নারী সেইরূপ সহজ সরল ঈদের চাঁদ সমতুল্য হতে পারেনি এখনো। এখন ধর্ষণের পর যে ছেলে মেয়েকে বিয়ে দিয়ে দেয়া হয় তা নিয়ে কেউ ত্যানা প্যাচাইয়েন না, এমন কথা মনে হলেই ঘেন্নায় শরীর গুলিয়ে বমি পায় আমার। প্রেমে ধরা খেয়ে অনেকের বিয়ে করতে হয়– সেটা নিয়েও কেউ ত্যানা প্যাচাইয়েন না। আপনি কতটা সাধু তা নিয়েও ত্যানা প্যাচাইয়েন না। আমি কেবল বাস্তবতার কথা বলছি, আমার চারপাশে দেখা এবং নিজের জীবন লব্ধ অভিজ্ঞতা থেকে কথা লিখছি।\nপ্রেম আর প্রতারণা এক বিষয় না। প্রেমের বিচ্ছেদ এবং প্রতারণাও এক বিষয় না। প্রেম কিংবা সম্পর্কের বিচ্ছেদে মানুষ কষ্ট পায় এবং পাবে। কখনো একজন মানুষই কষ্ট পায়, কখনো উভয়ই কষ্ট পায় আবার কখনো কখনো কেউই কষ্ট পায় না। সম্পর্কগুলো মানুষ জীবন দিয়ে যাপন করে, সময়গুলো যাপন করে তাই তা কখনোই ফেলনা নয়। যে কোনকিছু না ভেবে কেবল সময় কাটিয়ে যায় কোন কমিটমেন্ট ছাড়া তার কথা ভিন্ন। কিন্তু মানুষ নামের যোগ্য প্রাণীগুলো অবশ্যই পারস্পরিক সম্পর্ককে যাপন করে, দায় বোধ করে, দায়িত্ব নিয়ে জীবন যাপন করে। প্রেমের বিচ্ছেদ যতটা ব্যাক্তিগত, ঠিক ততোটাই উন্মুক্ত সার্বজনীন হলো প্রেমের প্রতারণা। কোন কারণে কিভাবে সম্পর্কে বিচ্ছেদ ঘটে তার উপর নির্ভর করে কিছু বাস্তব এনটিটি। প্রতারিত বোধ করা এবং সত্যিকার অর্থে প্রতারিত হওয়ার ভেতরও ব্যাবধান আছে। সম্পর্ক ছেদের মুহুর্তে আমরা প্রতারিত বোধ করতে পারি কিন্তু সময়ের সাথে বুঝতে পারি আদৌ সেটা প্রতারণা ছিলো নাকি ছিলো সময়ের দাবীতে এক নিছক বিচ্ছেদ মাত্র! অতি আবেগী হয়ে না ভেবে যদি সম্পর্কের প্রতি সৎ হয়ে ভাবা যায়, বিচার বিশ্লেষণ করা যায় তবে মানুষগুলো নিঃসন্দেহে বিচ্ছেদ আর প্রতারণার ফারাক করতে পারে। সৎ ব্যাক্তি সত্য স্বীকার করে এবং অসৎ ব্যাক্তি কুৎসা রটায়। প্রতারণা যদি সম্পর্কে হয়ে থাকে, ইনটেনশনালি যদি কেউ কাউকে ইউজ করে ধরা খায় তবে সেই পশুমানবের চরিত্র উন্মুক্ত করার ভেতর কোন পাপ কিংবা দ্বিধা নাই। প্রতারককে উন্মুক্ত করে সমাজ রক্ষা তো হয় বটেই, নিজে মরেও যে অন্যকে বাঁচাতে চায় সে আমার বিবেচনায় নমস্য।\nকোন নির্দিষ্ট কিছু লিখতে বসিনি, সম্পর্কগুলো নিয়ে ভাবছিলাম- কতকিছুই তো লেখা যায়। একটা লেখা একবার ছেড়ে দিলে আর এগোয় না, সম্পর্কগুলোও কি সেইরকম? মনে হয় না। সম্পর্কের শেকড় তো অনেক গভীরে প্রোথিত, ছেড়ে যাওয়ার পরও ছেড়ে যায় না!\nশামীম আরা নীপার ফেসবুক থেকে


Xevor Plus in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Xevor Plus-er byabohar, dose, parshoprotikriya, upokar, bikriya abong sotorkobarta\nLevocetirizine, Ambroxol साल्ट से बनी दवाएं:\nNew Ventisol Expectorant (1 प्रकार उपलब्ध) Refid Plus (1 प्रकार उपलब्ध) Salbex Plus (1 प्रकार उपलब्ध) Xrate (1 प्रकार उपलब्ध) Zentuss (1 प्रकार उपलब्ध) Azcin Am (1 प्रकार उपलब्ध) Aziwin Ax (1 प्रकार उपलब्ध) Laz Ax (2 प्रकार उपलब्ध) Deriphyllin AX (1 प्रकार उपलब्ध)\nXevor Plus के सारे विकल्प देखें\nXevor Plus র ইনফরমেশন\nXevor Plus উপকারিতা এবং ব্যবহার ।- Xevor Plus Benefits & Uses in Bengali- Xevor Plus upokarita abong byabohar\nXevor Plus ডোজ এবং ব্যবহারের নিয়ম ।- Xevor Plus Dosage & How to Take in Bengali - Xevor Plus dose abong byaboharer niyom\nXevor Plus পার্শ্বপ্রতিক্রিয়া- Xevor Plus Side Effects in Bengali- Xevor Plus parshoprotikriya\nXevor Plus সংশ্লিষ্ট সতর্কবার্তা- Xevor Plus Related Warnings in Bengali- Xevor Plus sonsholisto sotorkobarta\nঅন্য ওষুধের সঙ্গে Xevor Plus -এর মারাত্মক বিক্রিয়া।- Severe Interaction of Xevor Plus with Other Drugs in Bengali- onno osudher songe Xevor Plus-er marattok bikriya\nXevor Plus কনট্রাইনডিকেশন- Xevor Plus Contraindications in Bengali- Xevor Plus kontraindication\nXevor Plus সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Xevor Plus in Bengali- Xevor Plus somporkito praysho gigyasha prosnaboli\nXevor Plus খাদ্য এবং অ্যালকোহলের সঙ্গে Xevor Plus -এর বিক্রিয়া।- Xevor Plus Interactions with Food and Alcohol in Bengali- khaddo abong alchoholer songe Xevor Plus-er bikriya\nXevor Plus উপকারিতা এবং ব্যবহার । - Xevor Plus Benefits & Uses in Bengali - Xevor Plus upokarita abong byabohar\nনিম্নলিখিত বিষয়গুলি চিকিৎসার জন্য Xevor Plus ।\nXevor Plus ডোজ এবং ব্যবহারের নিয়ম । - Xevor Plus Dosage & How to Take in Bengali - Xevor Plus dose abong byaboharer niyom\nबीमारी चुनें परागज ज्वर (एलर्जिक राइनाइटिस) ब्रोंकाइटिस (श्वसनीशोथ) खांसी कफ (बलगम)\nXevor Plus এর উপাদানগুলি - Xevor Plus Active Ingredients in Bengali - Xevor Plus-er upodanguli\nXevor Plus পার্শ্বপ্রতিক্রিয়া - Xevor Plus Side Effects in Bengali - Xevor Plus parshoprotikriya\nযখন Xevor Plus ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nXevor Plus সংশ্লিষ্ট সতর্কবার্তা - Xevor Plus Related Warnings in Bengali - Xevor Plus sonsholisto sotorkobarta\nগর্ভবতী মহিলাদের জন্য Xevor Plus কি নিরাপদ?\nবুকের দুধ খাওয়ানোর সময় কি Xevor Plus নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Xevor Plus খাওয়ার পর মারাত্মক সমস্যায় পড়তে পারেন। কাজেই আপনার চিকিৎসকের সঙ্গে প্রথমে পরামর্শ না নিয়ে এই ওষুধ খাবেন না, নাহলে তা আপনার পক্ষে বিপজ্জনক হতে পারে।\nকিডনির (বৃক্ক) ওপর Xevor Plus-এর প্রভাব কী?\nকিডনির ওপর Xevor Plus -এর খুব সামান্য প্রভাব পড়তে পারে। বেশিরভাগ মানুষই বৃক্ক-এর ওপর কোনও প্রভাব দেখতে পান না।\nলিভারের (যকৃত) ওপর Xevor Plus-এর প্রভাব কী?\nযকৃতের উপর Xevor Plus -এর খুব সামান্য প্রভাব পড়তে পারে। বেশিরভাগ মানুষই যকৃৎ-এর ওপর কোনও প্রভাব দেখতে পান না।\nহার্টের (হৃদপিণ্ড) ওপর Xevor Plus-এর প্রভাব কী?\nখুব কম ক্ষেত্রেই হৃদয়-এর ওপর Xevor Plus -এর পার্শ্বপ্রতিক্রিয়া দেখা গিয়েছে।\nঅন্য ওষুধের সঙ্গে Xevor Plus -এর মারাত্মক বিক্রিয়া। - Severe Interaction of Xevor Plus with Other Drugs in Bengali - onno osudher songe Xevor Plus-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Xevor Plus একযোগে নেওয়া উচিত নয়।\nXevor Plus কনট্রাইনডিকেশন - Xevor Plus Contraindications in Bengali - Xevor Plus kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Xevor Plus নেবেন না।\nXevor Plus সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Xevor Plus in Bengali - Xevor Plus somporkito praysho gigyasha prosnaboli\nএই Xevor Plus কি অভ্যাস বা আসক্তি হয়ে ওঠে?\nনা, Xevor Plus-এ আসক্ত হওয়ার সুযোগ নেই।\nএই Xevor Plus খেলে আপনার ঘুম ঘুম ভাব আসবে না, কাজেই আপনি গাড়ি বা ভারী যন্ত্র চালাতে পারেন।\nহ্যাঁ, তবে চিকিৎসকের সঙ্গে পরামর্শ করে তবে Xevor Plus খাবেন।\nমানসিক অসুস্থতা সারাতে Xevor Plus কার্যকরী হয় না।\nXevor Plus খাদ্য এবং অ্যালকোহলের সঙ্গে Xevor Plus -এর বিক্রিয়া। - Xevor Plus Interactions with Food and Alcohol in Bengali - khaddo abong alchoholer songe Xevor Plus-er bikriya\nখাদ্যের সঙ্গে Xevor Plus -এর বিক্রিয়া ।\nখাদ্যের সঙ্গে Xevor Plus-এর কী প্রভাব আছে তার তথ্য পাওয়া যায়নি কারণ এই বিষয়ে বৈজ্ঞানিক গবেষণা হয়নি।\nআলকোহল এবং Xevor Plus -এর বিক্রিয়া।\nXevor Plus এর সঙ্গে অ্যালকোহল গ্রহণের কারণে কী প্রতিক্রিয়া দেখা দিতে পারে তার তথ্য পাওয়া যায়নি কারণ এই বিষয়ে গবেষণা হয়নি।\nXevor Plus র বিকল্প - Substitutes for Xevor Plus in Bengali\nLeet AM खरीदें\n1 Al Ax खरीदें\nDuralyn Cc खरीदें\nHista Am खरीदें\nKofarest Al खरीदें\nLaveta A खरीदें\nXevor Plus के लिए सारे विकल्प देखें\nআপনি বা আপনার পরিবারে কি কেউ Xevor Plus নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Xevor Plus ব্যবহার করেছেন?\nআপনি Xevor Plus এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Xevor Plus সেবন করেন?\nআপনি কোন সময়ে Xevor Plus সেবন করেন?


সৌদি আরবে ইসরায়েলি দাবাড়ুদের ঢুকতে বাধা, ক্ষতিপূরণ দাবি | বিশ্ব | DW | 27.12.2017\nসৌদি আরবে ইসরায়েলি দাবাড়ুদের ঢুকতে বাধা, ক্ষতিপূরণ দাবি\nসৌদি আরবে যাতে ভবিষ্যতে কোনো দাবা প্রতিযোগিতার আয়োজন না করা হয়, ইসরায়েলের পক্ষ থেকে এ আবেদন জানানো হয়েছে বিশ্ব দাবা ফেডারেশনের কাছে৷ ইসরায়েলি দাবাড়ুদের সৌদি ভিসা না দেয়ায় এ আহ্বান জানানো হলো৷\nইসরায়েল দাবা ফেডারেশন (আইসিএফ) জানায়, সৌদি আরবে এবারের বিশ্ব দাবা ফেডারেশন (এফআইডিই)-এর আয়োজনে ইসরায়েলি দাবাড়ুদের ভিসা দেয়া হয়নি আর এর জন্য ফেডারেশনের কাছে ক্ষতিপূরণও চাওয়া হবে৷ আইসিএফ-এর মুখপাত্র লিওর আইজেনবার্গ জানায়, সাতজন আর্থিক ও পেশাগতভাবে ক্ষতিগ্রস্থ দাবাড়ুর জন্য ক্ষতিপূরণ চাওয়া হবে৷ এছাড়াও ভবিষ্যতে এমন দেশে যাতে এ ধরনের আয়োজন করা না হয়, যারা খেলোয়ারদের ঐ দেশে প্রবেশ করতে দেবে না, সে বিষয়েও আবেদন জানানো হবে৷ ‘‘আন্তর্জাতিক আয়োজনে ইসরায়েলি দাবাড়ুদের ঢুকতে দেয়ার অঙ্গিকার করা হয়েছে, এমন কি তা যদি আরব রাষ্ট্রও হয়৷''\n২০১৮ ও ২০১৯ সালে সৌদি আরবে অনুষ্ঠিতব্য আন্তর্জাতিক আয়োজন অবিলম্বে বাতিলেরও আহ্বান জানান আইজেনবার্গ৷ যুক্তরাষ্ট্রের প্রেসিডেন্ট ডোনাল্ড ট্রাম্প জেরুসালেমকে ইসরায়েলের রাজধানী ঘোষণার পর থেকেই এ অঞ্চলে উত্তেজনা ছড়িয়ে পড়েছে৷\nঅন্যদিকে, সৌদি এক কূটনীতিক জানান, ইসরায়েলের সাথে রিয়াদের ঐতিহাসিক সম্পর্কের সূত্র ধরে ইসরায়েলের খেলোয়ারদের ভিসা দেয়া হয়নি৷ যুক্তরাজ্যে নিযুক্ত সৌদি রাষ্ট্রদূত ফাতিমা বাশিন বলেন, ‘‘রিয়াদের অতিরঞ্জিত রাজনীতিকরণের কারণে আন্তর্জাতিক দাবা প্রতিযোগিতায় সৌদি আরবের পক্ষ থেকে সব প্রতিযোগীকে দেশে প্রবেশের অনুমতি দেয়া হয়েছে৷ ব্যতিক্রম কেবল যে দেশের সাথে সৌদি রাজ্যের কূটনৈতিক সম্পর্ক নেই তাদের ক্ষেত্রে এবং এটাই নীতিগতভাবে সঠিক অবস্থান৷''\nইসরায়েলি দাবাড়ুদের যদি এবারের এ প্রতিযোগিতায় অংশ নেয়ার অনুমতি দেয়া হতো, তবে প্রথমবারের মতো ইসরায়েলের কোনো বাসিন্দা সৌদি রাজ্যে প্রবেশ করতো৷ তবে তা না হলেও এফআইডিই-র এ আয়োজনে ঘটছে ‘প্রথমবারের' আরেকটি ঘটনা৷ এক সংবাদ বিজ্ঞপ্তিতে ফেডারেশনের পক্ষ থেকে জানানো হয়েছিল, ‘আয়োজকদের সাথে এক ঐতিহাসিক চুক্তির ফলে, প্রথমবারের মতো সৌদি আরবের কোনো স্পোর্টিং ইভেন্টে নারী খেলোয়াররা হিজাব ছাড়াই খেলায় অংশ নিতে পারবে৷'\nআরএন/ডিজি (এএফপি, রয়টার্স)\nসংস্কার নাকি কেবলই রাজনীতির খেলা?\nদুর্নীতি বিরোধী কমিটি গঠন\nদুর্নীতি বিরোধী ক্যাম্পেইনের অংশ হিসেবে কমপক্ষে ১১ জন বাদশাহ, ৩৮ জন সাবেক মন্ত্রী ও বিশিষ্ট ব্যবসায়ী রাজধানী রিয়াদে আটক হয়েছেন৷ শনিবার বাদশাহ সালমান এই দুর্নীতি বিরোধী কমিশন গঠনের নির্দেশ দেওয়ার পরই গ্রেপ্তারের এই ঘটনা ঘটে৷ কমিশনের নেতৃত্বে আছেন সালমানপুত্র প্রিন্স মোহাম্মদ৷\nদেশ সংস্কার নাকি সম্ভাব্য প্রতিদ্বন্দ্বী ঠেকানো?\nনবনির্মিত এই কমিটির গ্রেপ্তার পরোয়ানা জারি, সম্পদ জব্দ এবং ভ্রমণের ওপর নিষেধাজ্ঞা আরোপের ক্ষমতাসহ ব্যাপক ক্ষমতা রয়েছে৷ সম্প্রতি বিশ্বের শীর্ষ তেল রপ্তানিকারক প্রতিষ্ঠানের দুর্নীতির বিরুদ্ধে লড়াইয়ের পক্ষে মত দেয় সৌদি আরব৷ ৩২ বছর বয়সি প্রিন্স মোহাম্মদ বিন সালমান আল-সৌদকে এই কমিটির চালিকাশক্তি হিসেবে ধরা হচ্ছে৷\nমধ্যপ্রাচ্যের সবচেয়ে ধনী এখন বিপদে\nগ্রেপ্তারকৃতদের একজন প্রিন্স আলওয়ালিদ বিন তালাল মূলত একজন বিলিয়নিয়ার৷ পশ্চিমা বিভিন্ন কোম্পানী যেমন টুইটার, অ্যাপল, রুপার্ট মারডক’স নিউজ কর্পোরেশন, সিটিগ্রুপ, দ্য ফোর সিজনস হোটেল চেইন এবং রাইড শেয়ারিং সার্ভিস লিফট এ ব্যাপক বিনিয়োগ করেছেন৷ মধ্যপ্রাচ্যের সবচেয়ে ধনী এই প্রিন্স আলওয়ালিদ স্পষ্টভাষী হিসেবেও পরিচিত৷\nঅফিসিয়ালি নিশ্চিত নয় এখনও\nবন্দিদের মধ্যে সাবেক অর্থমন্ত্রী ইব্রাহিম আল-আসাফ এবং রয়োল কোর্ট-এর সাবেক প্রথান খালেদ আল-তুওয়াইজরি আছেন৷ আগেই বরখাস্ত তিন সরকারি কর্মকর্তাও শনিবার আটক হয়েছেন৷ রিয়াদ সরকার এ পর্যন্ত শুধু ঘোষণা করেছে যে দুর্নীতি বিরোধী একটি কমিটি হচ্ছে, মিডিয়াতে এ বিষয়ে রিপোর্ট হয়েছে কিন্তু দাপ্তরিকভাবে এখনও তদন্ত চালুর ব্যাপারে কিছু বলা হয়নি৷\nদ্রুত ঘটছে অনেক কিছু\nনতুন আরেক খবর হলো, সৌদি বাদশাহ ন্যাশনাল গার্ডের ভারপ্রাপ্ত প্রিন্সিপালকে সরিয়েছেন৷ ঘনিষ্ঠ মিত্র লেবাননের প্রধানমন্ত্রী সাদ হারিরির পদত্যাগের ঘটনাও নতুন সংযোজন৷ সাম্প্রতিক এই ঘটনাগুলো ভবিষ্যত সৌদি এবং বৃহত্তর মধ্যপ্রাচ্য সম্পর্কের ওপর প্রভাব ফেলবে নিঃসন্দেহে৷\nইসরায়েল ও সৌদি আরব: মধ্যপ্রাচ্যে নতুন ঘনিষ্ঠ বন্ধু?\nদুই দেশের ‘শত্রু' এক আর সেই শত্রুকে শায়েস্তা করতে এখন নিজেদের মধ্যে বন্ধুত্ব গড়তে চলেছে সৌদি আরব এবং ইসরায়েল৷ খোদ ইসরায়েলের সেনা প্রধানের কথাতেও সেই ইঙ্গিত৷ (29.11.2017)\nসৌদি আরব এবং মিশরের কাছে অস্ত্র বিক্রি ব্যাপক হারে বাড়িয়েছে জার্মানি৷ আর এ কারণে প্রবল সমালোচনার মুখে পড়েছেন চ্যান্সেলর আঙ্গলা ম্যার্কেল৷ বিরোধীদের তোপের মুখে পড়েছে তাঁর প্রশাসন৷ (15.11.2017)\nইয়েমেনে সৌদি-নেতৃত্বাধীন জোটের অবরোধ শিথিলের প্রতিশ্রুতি\nত্রাণ সহায়তার জন্য ইয়েমেনের মূল বিমানবন্দর ও দুটি পোর্ট খুলে দেয়ার প্রতিশ্রুতি দিয়েছে সৌদি-নেতৃত্বাধীন জোট৷ এ মাসের শুরুর দিকে রিয়াদে মিসাইল হামলার প্রতিবাদে ইয়েমেনের স্থল, আকাশ ও সমুদ্র পুরোপুরি বন্ধ করা হয়৷ (23.11.2017)\nইসরায়েল যেতে চান যিনি\nইহুদি অধ্যুষিত দেশ ইসরায়েলের সঙ্গে মুসলিম বিশ্বের বৈরিতাভাব অনেকটাই স্পষ্ট৷ এরপরও দেশটি সম্পর্কে নানা তথ্য ডয়চে ভেলে থেকে জেনে, সেদেশে যাওয়ার ইচ্ছা প্রকাশ করেছেন এক পাঠক, আমাদের ফেসবুক পাতায়৷ তবে ভিন্ন মতও রয়েছে৷ (13.12.2017)\nপ্রসঙ্গ জেরুসালেম: মার্কিন সিদ্ধান্ত প্রত্যাহারে ভোটের সিদ্ধান্ত নিরাপত্তা পরিষদে\nজেরুসালেমের 'স্ট্যাটাস' বা অবস্থানের কোনো ধরনের পরিবর্তন করা যাবে না - এই মর্মে একটি খসড়া প্রস্তাবে ভোটাভুটির পরিকল্পনা করছে জাতিসংঘ নিরাপত্তা পরিষদের সদস্য রাষ্ট্রগুলো৷ সোমবার এই প্রস্তাবে ভোটাভুটি হওয়ার কথা৷ (17.12.2017)\nডোনাল্ড ট্রাম্পের হুমকি যুক্তরাষ্ট্রের অশোভন আচরণ\nজেরুসালেম নিয়ে জাতিসংঘে ভোটের মতোই এ বিষয়ে ট্রাম্প প্রশাসনের প্রতিক্রিয়াও গুরুত্বপূর্ণ৷ এ থেকে বোঝা যায়, মার্কিন প্রেসিডেন্ট তাঁর অভ্যন্তরীণ নীতি আন্তর্জাতিক পর্যায়েও চালু করতে আগ্রহী, মনে করেন ডিডাব্লিউর মিশায়েল ক্নিগে৷ (22.12.2017)\nদুর্নীতির দায়ে সম্প্রতি এক ডজনেরও বেশি সৌদি বাদশাহ ও সাবেক মন্ত্রীকে গ্রেপ্তার করা হয়েছে৷ প্রিন্স মোহাম্মদ বিন সালমান কি পারবেন সম্ভাব্য প্রতিদ্বন্দ্বীকে ঠেকিয়ে মুকুট নিজের নিয়ন্ত্রণে রাখতে? (07.11.2017)\nকি-ওয়ার্ডস ইসরায়েল, সৌদি আরব, দাবা ফেডারেশন, দাবা, জেরুসালেম, ডোনাল্ড ট্রাম্প\nডোনাল্ড ট্রাম্পের সমালোচনায় আরব লিগ 01.04.2019


ভারতীয় সমর্থকদের রিপোর্টে বন্ধ হলো জামাল ভূঁইয়ার ফেসবুক পেজ!\nBy নিউজডেস্ক on অক্টোবর ১৭, ২০১৯ খেলাধুলা\nআর তাতেই বিপাকে পড়েছেন লাল-সবুজ জার্সিধারীদের অধিনায়ক। ক্রমাগত রিপোর্টের কারনে তার পেজটি বন্ধ করে দিয়েছে ফেসবুক কর্তৃপক্ষ। অবশ্য ৩ দিনের মধ্যেই সেটি ফেরত পাবেন তিনি, জানা গেছে!\nঅর্পিত দায়িত্ব সঠিকভাবে পালন করার এ ছবি প্রকাশের কয়েক ঘণ্টার মধ্যেই পেজটি ডিজেবল হয়ে যায়। জামাল মনে করেন, ছবিটি দেখে ফেসবুক কর্তৃপক্ষের কাছে রিপোর্ট করেছেন ভারতীয় সমর্থকরা। তাই হয়তো সেটি বন্ধ করে দেয়া হয়েছে।\nএ ঘটনায় বিস্ময় প্রকাশ করে জামাল বলেন, আমি এমন কিছু করিনি, যে জন্য আমার ফেসবুক পেজটি বন্ধ হয়ে যাবে। আমার জানামতে, কপিরাইট আইন ল’ঙ্ঘন করিনি। শুধু ম্যাচের পর দিন ভারতের অধিনায়ক ছেত্রীর সঙ্গে একটি ছবি দিয়েছি।\nসেটি মনে হয়, অনেকেরই পছন্দ হয়নি। তারা হয়তো ফেসবুক কর্তৃপক্ষের কাছে রিপোর্ট করেছে। এ জন্য আমার পেজটি ওপেন হচ্ছে না। অ’কার্যকর হয়ে গেছে। তবে ফেসবুক কর্তৃপক্ষ আশ্বাস দিয়েছে, ৩ দিনের মধ্যে সেটি ফিরে পাব।\nগেল মঙ্গলবার রাতে কলকাতার ঐতিহ্যবাহী সল্টলেকে ভারতের সঙ্গে ১-১ গোলে ড্র করে বাংলাদেশ। ৪২ মিনিটে সেট পিস থেকে জামালের মাপা ফ্রি কিকে দুর্দান্ত হেডে দলকে লিড এনে দেন সাদ উদ্দিন। এতে স্ত’ব্ধ হয়ে যায় স্টেডিয়ামের ৮৫ হাজার দর্শক।\n৮৮ মিনিট পর্যন্ত ১-০ গোলে এগিয়ে ছিলেন জেমি ডের শিষ্যরা। স্বভাবতই জয়ের স্বপ্ন দেখছিলেন তারা। কিন্তু নির্ধারিত সময়ের ২ মিনিট আগে দারুণ হেডে আশা’হত করেন পড়শী দেশের মিডফিল্ডার আদিল খান। এর পর থেকেই চলছে দু’দলের সমর্থকদের পাল্টাপাল্টি ল’ড়াই।


বলিউডে পা রাখছেন বাংলাদেশি অভিনেত্রী মম - www.kushtiarsomoy.com\nবলিউডে পা রাখছেন বাংলাদেশি অভিনেত্রী মম\nPosted on August 19, 2019 August 20, 2019 by kushtia\nবাংলাদেশে পরিচিত মুখ জাকিয়া বারী মম। ছোট পর্দার পাশাপাশি বেশ কয়েকটি সিনেমাতেও দাপিয়ে অভিনয় করতে দেখা গিয়েছে তাঁকে। কিন্তু এই প্রথম দেশের গণ্ডি পেরিয়ে এই অভিনেত্রীকে দেখা যাবে বলি দুনিয়ায়। ভারতের সংবাদমাধ্যম আনন্দবাজার এ খবর দিয়েছে।\nছবির গল্প প্রসঙ্গে সংবাদমাধ্যমটি জানিয়েছে, কোটিপতি ম্যাক্স মনে করেন অর্থের জোর থাকলে জয় করা যায় সব কিছু। এমনকি তাঁর মৃত ভাইকেও নাকি ফিরিয়ে আনা সম্ভব। সেখান থেকেই একের পর এক নারকীয় হত্যালীলায় মেতে ওঠে ম্যাক্স। এই নিয়েই এগোয় ছবি। সাসপেন্সে মোড়া এই ছবিটি পরিচালনা করছেন সমীর খান। এই ছবিতে মম’র চরিত্র একজন সিবিআই অফিসারের।\nছবি প্রসঙ্গে আনন্দবাজারকে মম বলেন, আমার খুবই ভাল লাগছে। এই মুহূর্তে আমি ভুটানে রয়েছি ছবির শুটের জন্য। ২৩ আগস্ট পর্যন্ত শুটিং চলবে এখানে।\nআগামী দিনে কি টলিউডেও দেখা যাবে? এমন প্রশ্নের জবাবে এ অভিনেত্রী বলেন, টলিউডেও কাজ করতে আমি আগ্রহী। তবে পাশাপাশি বাংলাদেশেও কাজ চালিয়ে যেতে চাই। ওটি আমার নিজের দেশ। ওই দেশই আমাকে পরিচিতি এনে দিয়েছে। তাই সবার আগে প্রাধান্য পাবে বাংলাদেশই।\n‘ম্যাক্স কি গান’ নিয়ে ছবির নির্মাতা ফয়সাল সাইফের সঙ্গে ২০১৭ সালে পাকা কথা হয়ে গেলেও নানা কারণে ছবির শুটিং পিছিয়ে যায়।\n২০০৬-এ ‘দারুচিনি দ্বীপ’ ছবির জন্য বাংলাদেশে জাতীয় পুরস্কার পান মম।\nগড়াই নদীতে নৌকায় মৌসুমী ও নিলয়ের বিয়ে!\nনিরাপদ নয় খোকসার গড়াই নদী\nকু‌ষ্টিয়ায় ইয়াবাসহ আটক ৩


৯০০ কেজি ওজনের কুমড়া ! - ইনফোজোন ২৪\nHome অবাক তথ্য ৯০০ কেজি ওজনের কুমড়া !\nশখ বিষয়টা বড়ই বিচিত্র৷ কেউ তা সীমার মধ্যে রাখেন, কেউ বা ‘সীমার মধ্যে অসীম’ হয়ে যান৷ কেউ নিজেকে পুতুলের ছাঁচে ফেলে হয়ে যেতে চান জ্যান্ত বার্বি ডল, কেউ বা সাপকে চুম্বন করেই খুঁজে পান জীবনের সেরা আনন্দটা৷ এমন উদাহরণের সংখ্যা রয়েছে ভুরি ভুরি৷ কিন্তু কুমড়া নিয়েও যে কেউ এতটা বাড়াবাড়ি করতে পারে, তা চোখে না দেখলে বিশ্বাস করা বোধ হয় সত্যি একটু কঠিন৷ হ্যাঁ, ঠিকই পড়েছেন, কুমড়ার প্রতি ভালোবাসা থেকেই প্রতিবছর হয়ে থাকে এমন বাড়াবাড়ি৷\nপূর্ব জার্মানিতে ফাঙ্কফুর্টের কাছেই রয়েছে অলিভার লাংঘেইমের গ্রিণহাউস৷ আর সেখানেই তিনি চাষ করেছেন, বলা রাখা ভালো লালন পালন করেছেন, এই দৈত্যাকার কুমড়োটির৷ যার ওজন মাত্র ৫৫০ কেজি৷ সম্প্রতি এই কুমড়োর সঙ্গে একটি ছবিও পোস্ট করা হয়েছে, আর ছবির সেই কুমড়োই নজর কেড়েছে সকলের৷\nঅপরদিক শুরু হয়েছে ওজনের দিক দিয়ে সবকিছুকে ছাড়িয়ে যাওয়ার প্রতিযোগিতা। আর সেই প্রতিযোগিতাটি প্রতিবছর হয়ে থাকে যুক্তরাষ্ট্রের ক্যালিফোর্নিয়ায়। সেখানেই একটি কুমড়া পাওয়া গিয়েছে যার ওজন মাপা হয়েছে ৯০০ কেজি! সত্যিই অসাধারণ।\nদেশটির ক্যালিফোর্নিয়ায় প্রতি বছর বিশ্বের সবচেয়ে বড় বড় কুমড়া নিয়ে অনুষ্ঠিত হয় একটি প্রদর্শনী। এতে যুক্তরাষ্ট্রের বিভিন্ন এলাকায় উৎপাদিত বড় বড় কুমড়া নিয়ে চাষীরা অংশ নেন। এবারের প্রদর্শীতে সবচেয়ে বড় কুমড়াটির ওজন ছিল ১৯৬৯ পাউন্ড বা প্রায় ৯০০ কেজি।\nPrevious articleসর্বমোট ৩১টি আঙ্গুল নিয়ে শিশুর জন্ম! (ভিডিওটাও দেখুন)\nNext articleইলিশের মণ ২ লাখ টাকা!\nসা’দ ইবনে আবি ওয়াক্কাসের নাম শুনেছেন? বিস্তারিত পড়ুন তার চীনে ইসলাম...\nআবু বকর - Aug 27, 2016\nকি ঘটেছিল সেদিন গুলশানের সেই রেস্টুরেন্টের ভিতরে (ভিডিও দেখুন!)\nআবু বকর - Jul 5, 2016\nইসলামী আইনের পুনঃ ব্যাখ্যা দাবি করলেন সৌদি আরবের এই মা


পুলওয়ামা জঙ্গি হামলায় শহীদের সংখ্যা বাড়ল!! - NetDarpan\nপুলওয়ামা জঙ্গি হামলায় শহীদের সংখ্যা বাড়ল!!\nFebruary 15, 2019 February 15, 2019 netdarpan\nপুলওয়ামা, ১৫ ফেব্রুয়ারি : দক্ষিণ জম্মু এবং কাশ্মীর এর পুলওয়ামায় জঙ্গি হামলায় শহীদের সংখ্যা বেড়ে দাঁড়ালো ৪৫। শ্রীনগরে ইন্টারনেট পরিষেবা বন্ধ রাখা হয়েছে। ভারতীয় বায়ুসেনার C-১৭ বিমান হিন্ডন থেকে শ্রীনগর যাচ্ছে শহীদ জওয়ানদের দেহ আনতে।\nশ্রীনগর-জম্মু জাতীয় সড়ক দিয়ে CRPF-এর একটি কনভয় যাচ্ছিল। কনভয়ে ৭৮টি ভ্যান ছিলএবং তাতে করে আড়াইহাজার সিআরপিএফ ছুটি ফিরে বর্ডারে যাচ্ছিল। সেইসময় ৩৫০ কেজি বিস্ফোরক ভর্তি একটি স্করপিও গাড়ি নিয়ে এক জঙ্গি কনভয়ের ভ্যানে ধাক্কা মারে। তারপরই বিস্ফোরণ হয়। শহীদ হন ৪৪ জন CRPF জওয়ান। জখম হয়েছেন অনেকে। আজ জখমদের মধ্যে আরও একজন জওয়ান শহীদ হন।সূত্রঃ এর পক্ষ থেকে জানা গিয়েছে ILD নামক বিস্ফোরক এই প্রধানত ব্যবহার করা হয়েছিল এই কাপুরুষময় আক্রমণ করার করার জন্য। জইসি মহম্মদ এই বিস্ফোরণের দায়িত্ব নিয়েছে। পাকিস্তানের পর অফ পক্ষ থেকে এই ধরনের কাপড় সময় আচরণ একেবারে নতুন নয় এবং ভারত সরকারের পক্ষ থেকে এর কড়া জবাব দেওয়া হবে তার হুমকিও পরিষ্কারভাবে দিয়ে দেওয়া হয়েছে।\nজম্বু-কাশ্মীরে জঙ্গিদের আক্রমনে নিহত দেশের বীর জওয়ানদের আত্মার চির শান্তি কামনা করি৷ শহীদ জওয়ান অমর রহে৷ — NetDarpan\nMid-Day-Meal – এ ছাত্র-ছাত্রী মাথাপিছু বরাদ্দ বাড়লো !! বিস্তারিত দেখুন!!!


তদন্ত Archives - The Dhaka Times\nট্রাম্পের সঙ্গে রাশিয়ার যোগসাজশ বিষয় নিয়ে তদন্ত হচ্ছে\nদি ঢাকা টাইমস্ ডেস্ক ॥ মার্কিন যুক্তরাষ্ট্রের নির্বাচন ও ডোনাল্ড ট্রাম্পের জয়ের পর রাশিয়ার হস্তক্ষেপ-বিষয়ক অভিযোগ তদন্তে সম্মত হয়েছে মার্কিন কংগ্রেসনাল কমিটি। বিস্তারিত পড়ুন…\nবিশ্বকাপ ফাইনালে আর্জেন্টিনার পরাজয়ের কারণ ম্যাচ ফিক্সিং ছিলোনা [টুইট রহস্য উম্মচিত]\nদি ঢাকা টাইমস্ ডেস্ক ॥ ম্যাচ গড়াপেটার অভিযোগ উঠল বিশ্বকাপে, তাও আবার আর্জেন্টিনা জার্মানির ফাইনাল ম্যাচে! কিন্তু ফিফার নাকের ডগা থেকে এমন সাহসও দেখাতে পারে কেউ? অন্তত একটি টুইটার অ্যাকাউন্ট এমনটিই দাবি করেছে। বিস্তারিত পড়ুন ...\nদি ঢাকা টাইমস্ ডেস্ক ॥ এই সময়ের বিশ্বখ্যাত ফুটবল খেলোয়াড় ব্রাজিলের নেইমার প্রতিপক্ষের আঘাতে মারাত্মকভাবে আহত হয়ে এই বিশ্বকাপ থেকে ছিটকে পড়েছেন। এ ঘটনায় বাংলাদেশসহ বিশ্বের লক্ষ-কোটি ভক্তরা আঘাত পেয়েছেন। নেইমারের আঘাতের বিষয়ে অবশেষে ফিফা…\nব্রেকিং: মালয়েশিয়ান নিখোঁজ বিমানটি সন্ত্রাসীরা ছিনতাই করে অন্যত্র নিয়ে গেছে!\nদি ঢাকা টাইমস্ ডেস্ক ॥ অবশেষ মালয়েশিয়ান নিখোঁজ বিমান ফ্লাইট এমএইচ ৩৭০ সম্পর্কে মালয়েশিয়ান বিমান নিখোঁজের তদন্তে গঠিত তদন্ত দল জানিয়েছে, বিমানটি কে বা কারা ছিনতাই করে অন্যত্র নিয়ে গেছে। বিস্তারিত পড়ুন ...\nজাওয়াহিরির ভিডিও বার্তা : টাঙ্গাইলের এক যুবক আটক\nদি ঢাকা টাইমস্ ডেস্ক ॥ আল-কায়েদা প্রধান আয়মান আল-জাওয়াহিরির কথিত ভিডিও বার্তা ইন্টারনেটে প্রকাশের অভিযোগে টাঙ্গাইলের এক যুবককে গ্রেফতার করা হয়েছে। বিস্তারিত পড়ুন…\nজাওয়াহিরির বার্তা : ওয়েব সাইট বন্ধ ॥ কোথায় থেকে কে পাঠিয়েছে তা শনাক্ত ॥ তদন্তে নেমেছে র‌্যাব\nদি ঢাকা টাইমস্ ডেস্ক ॥ আলোচিত আল-কায়েদা নেতা জাওয়াহিরির কথিত অডিও বার্তা যে ওয়েবসাইট থেকে প্রচার করা হচ্ছিল সেটি বাংলাদেশে বন্ধ করে দেয়া হয়েছে। কোথায় থেকে কে পাঠিয়েছে শনাক্ত হয়েছে। স্পর্ষকাতর বিষয়টি তদন্তে নেমেছে র‌্যাব। বিস্তারিত পড়ুন…


ডাউনলোড থাকতেই হবে Windows 8 সফটওয়্যার, গেমস, থিম, অ্যান্টিভাইরাস, গ্যাজেট, ড্রাইভার, অ্যাপ্লিকেশন\nথাকতেই হবে সফটওয়্যার জন্য Windows 8\n'ট্রাইউডস' ক্লাসিক আর্কডে গেমের একটি আপডেট গ্রহাণু । একটি ত্রিভুজীয় মহাকাশযানটি একক অস্ত্র দিয়ে নিয়ন্ত্রণ করুন। আপনি বক্র বা ডান নৈপুণ্য ঘূর্ণন করতে পারেন, এবং তীরচিহ্ন বোতামটি ব্যবহার করে রণকৌশল। যদি কোনও গ্রহাণু বা এলিয়েন অস্ত্র আপনাকে...\n+ একটি সহজ মুভি ডেটাবেজ দিয়ে আপনি আপনার প্রিয় সিনেমা এবং / অথবা একটি সিরিজের বড় বা ছোট ডাটাবেস তৈরি করতে পারেন. আপনি বিভাগ (উপলব্ধ 34), মন্তব্য, সমালোচনা, পরিচালক, অভিনেতা, মুক্তির বছর, সময় চলমান এবং একটি 0-10 তারকা রেটিং অন্তর্ভুক্ত করতে সক্ষম হবে...\nনেট ডেটা অ্যাক্সেস লেয়ার একটি অ্যাপ্লিকেশন তুলনামূলক ম্যাপিং, ডেটা অ্যাক্সেস, এবং LINQ বস্তু অন্তর্ভুক্ত করা হয়. একটি কি 'র differentiator, এর কোনো ম্যাপিং ফাইল ছাড়া স্বয়ংক্রিয়ভাবে টেবিল ক্লাস থেকে ম্যাপ ক্ষমতা, চাক্ষুষ মডেল, প্রচলিত রীতি বা...


বিদেশে বসে দাদাগিরি\nসন্ত্রাসীরা ফোনেই চালিয়ে যাচ্ছে অপকর্ম, করছে চাঁদাবাজি\nপ্রকাশ: ২৬ অক্টোবর ২০ । ০০:০০ | আপডেট: ২৬ অক্টোবর ২০ । ০৩:১৫ । প্রিন্ট সংস্করণ\nচট্টগ্রামে খুন, অস্ত্র, ডাকাতিসহ এক ডজন মামলার আসামি দুর্ধর্ষ সন্ত্রাসী মো. ইসমাইল ওরফে পিস্তল ইসমাইল। ফেরারি অবস্থায় নাম পাল্টে জাল পাসপোর্ট তৈরি করে দেশ থেকে পালিয়ে যায় কাতারে। কাতারে গিয়ে সন্ত্রাসী ইসমাইল বনে গেছে মোহাম্মদ আলমগীর (পাসপোর্টে ভুয়া নাম)! বিদেশে বসবাস করলেও বন্ধ হয়নি তার সন্ত্রাসী কর্মকাণ্ড। ফোনেই চালিয়ে যাচ্ছে সব অপর্কম। কাতারে বসেই দাদাগিরি করছে চট্টগ্রামে। ৮ সেপ্টেম্বর চাঞ্চল্যকর জিল্লুর ভাণ্ডারি হত্যা মামলার দুই সাক্ষী রশিদ আহম্মদ বাচা ও মো. ইকবালকে সাক্ষী না দিতে বিদেশে বসে ৯৭৪৩০৬৪৩৬৩১ নম্বর থেকে ফোন করে সরাসরি খুন করার হুমকি দেয়। পেশাদার এ অপরাধীর বিরুদ্ধে আছে চাঁদাবাজির বহু অভিযোগও।\nদীর্ঘ সময় ধরে পলাতক এইট মার্ডার মামলার প্রধান আসামি দুর্ধর্ষ শিবির ক্যাডার সাজ্জাদ কিছুদিন পরপরই ভারত ও কাতার থেকে ফোনে চাঁদাবাজি করে যাচ্ছে চট্টগ্রামে। নগরীর মুরাদপুর ফরেস্ট গেইট এলাকার হাসিনা মঞ্জিলের মালিক হাসিনা বেগমকে ৮ সেপ্টেম্বর সাজ্জাদ ফোন করে দেড় কোটি টাকা চাঁদা দাবি করে। টাকা না দিলে তার বাহিনী তুলে নিয়ে গিয়ে স্বামী ও মেয়ের জামাইকে খুন করবে বলে হুমকি দেয়। হুমকি দেওয়ার পর শিবির ক্যাডার সাজ্জাদের সহযোগী দিদারসহ দুই সহযোগী হাসিনা মঞ্জিলে হানাও দেয়। বিদেশে বসে সাজ্জাদও দাদাগিরি করে যাচ্ছে চট্টগ্রামে। এ দুই সন্ত্রাসীর মতো রেলওয়ে সিআরবিতে ডাবল মার্ডার মামলাসহ এক ডজন মামলার আসামি যুবলীগ ক্যাডার হেলাল আকবর চৌধুরী বাবর দুবাইতে বসে নিয়ন্ত্রণ করছে অপরাধজগৎ। ২০১৯ সালে চট্টগ্রাম কারাগারে সন্ত্রাসী অমিত মুহুরী নিহত হওয়ার পর বাবর গোপনে বিদেশে পাড়ি জমায়। গত ৩ সেপ্টেম্বর জীবনের নিরাপত্তা চেয়ে বাবরের বিরুদ্ধে দক্ষিণ জেলা আওয়ামী লীগের কার্যনির্বাহী সদস্য মো. আইয়ুব আলী নগরীর খুলশী থানায় জিডি করেন। এর আগে ২৬ আগস্ট বাবরের বিরুদ্ধে এক কোটি ২৬ লাখ টাকার একটি প্রাডো জিপ আত্মসাতের অভিযোগ এনে রেলওয়ের ঠিকাদার মোহাম্মদ শাহ আলম সদরঘাট থানায় অপর একটি জিডি করেন। বাবর ৯৭১৫২৩৭৮২৮২৫ নম্বর থেকে ফোন করে।\nএকইভাবে কাতারে বসে শিবির ক্যাডার নুরনবী ম্যাক্সন ও সারোয়ার চট্টগ্রামে চাঁদাবাজি করছে বলে অভিযোগ আছে। চাঁদাবাজির টাকার ভাগবাটোয়ারা নিয়ে কাতারে মারামারির ঘটনার পর কাতার পুলিশের তৎপরতায় দেশে ফেরত আসতে বাধ্য হয় সারোয়ার। দেশে ফিরলেই ঢাকা বিমানবন্দর থেকে গ্রেপ্তার হয় সে। তবে কাতারে বসে ম্যাক্সনের সঙ্গে এক হয়ে চট্টগ্রামের বায়েজিদ-পাঁচলাইশ ও অক্সিজেন এলাকায় নীরব চাঁদাবাজি করে যাচ্ছে যুবলীগ ক্যাডার ইমতিয়াজ সুলতান একরাম। এ পাঁচ সন্ত্রাসীর বিরুদ্ধে একাধিক মামলায় গ্রেপ্তারি পরোয়ানা জারি রয়েছে।\nএ প্রসঙ্গে নগরীর পাঁচলাইশ থানার ওসি আবুল কাশেম ভূঁইয়া সমকালকে বলেন, হাসিনা মঞ্জিলের মালিক বিদেশে থেকে সন্ত্রাসী সাজ্জাদ চাঁদাবাজি ও খুনের হুমকি দেওয়ার বিষয়ে একটি জিডি করেন। তদন্তে নেমে দিদারসহ দুই আসামিকে গ্রেপ্তার করি। বিদেশ থেকে আসা ফোন নম্বরগুলো নিয়ে তদন্ত চলমান রয়েছে। নগরীর সদরঘাট থানার ইন্সপেক্টর (তদন্ত) আহমেদ কিরণ বলেন, বিদেশে অবস্থান করা হেলাল আকবর চৌধুরী বাবরের বিরুদ্ধে শাহ আলম নামের এক ব্যক্তি একটি জিডি করেছেন। তদন্ত অফিসার তদন্ত করে ব্যবস্থা নেবেন।\nচট্টগ্রাম মহানগর পুলিশের সহকারী কমিশনার পরিত্রাণ তালুকদার জানান, ব্যবসায়ীদের কাছ থেকে চাঁদা দাবির সত্যতা যাচাই করতে গিয়ে শিবির ক্যাডার সারোয়ার ও ম্যাক্সন এবং কথিত যুবলীগ নেতা একরামের বিষয়ে কিছু তথ্য পাওয়া যায়। তারা কাতারে বসে সন্ত্রাসীদের দিয়ে চট্টগ্রাম শহরে চাঁদাবাজি করাচ্ছে। তাদের বিরুদ্ধে দুটি মামলার তদন্ত চলমান রয়েছে।\nবিদেশে বসে দাদাগিরি করা সন্ত্রাসীদের বিরুদ্ধে যত অভিযোগ: ভারতের পাঞ্জাব ও দুবাইতে বসেই চট্টগ্রামে নীরব চাঁদাবাজি করে যাচ্ছে দুর্ধর্ষ শিবির ক্যাডার সাজ্জাদ হোসেন খান। ২০১৯ সালে জেল থেকে ছাড়া পেয়ে ভারত হয়ে কাতারে চলে যায় তার দুই সহযোগী সন্ত্রাসী সারোয়ার এবং নুরনবী ওরফে ম্যাক্সন। তাদের সঙ্গে যুক্ত হয় যুবলীগ ক্যাডার একরামও। তারা বিদেশে বসে চাঁদাবাজির ভাগবাটোয়ারা নিয়ে মারামারির পর চলতি বছরের ৮ ফেব্রুয়ারি দেশে ফিরতে বাধ্য হয় সারোয়ার। তবে ম্যাক্সন, একরাম ও সাজ্জাদ এখনও কাতারে রয়েছে।\nদুই ব্যবসায়ী থেকে চাঁদাবাজির অভিযোগ পেয়ে ২০১৯ সালের ২৪ অক্টোবর নগরীর ওয়াজেদিয়া এলাকা থেকে অস্ত্রসহ পাঁচ সন্ত্রাসী রুহুল আমিন, তুহিন, সুজন, জাবেদ ওরফে ভাগিনা জাবেদ ও রনি গ্রেপ্তার হয়। চাঁদা না পেয়ে নয়াহাটে এক ব্যবসায়ীর বাড়িতে পেট্রোল বোমাও নিক্ষেপ করেছিল তারা। এ ছাড়া ব্যবসায়ী উজ্জ্বল দেওয়ানজী থেকে শিবির ক্যাডার সাজ্জাদের নামে টাকা দাবির অভিযোগ পায় পুলিশ। এ অভিযোগের তদন্তে নেমেও পুলিশ জানতে পারে সারোয়ার, ম্যাক্সন ও একরাম কাতারে অবস্থান করে বায়েজিদের রুহুল আমিনের মাধ্যমে উজ্জ্বলের কাছ থেকে চাঁদা চেয়েছিল। ওই বছরের ১০ সেপ্টেম্বর পূর্ব শহীদনগর এলাকার আশেকানে আউলিয়া ডিগ্রি কলেজের পাশে মহিউদ্দীন আলম নামে এক কাতার প্রবাসীর বাড়ি নির্মাণ কাজে সাজ্জাদ মোবাইল ফোনে দেড় কোটি টাকা চাঁদা দাবি করে। সাজ্জাদ ফোনে বাড়িওয়ালাকে বলে, তার দুই অনুসারী ম্যাক্সন ও সারোয়ার কাতারে অবস্থান করছে। তাদের কাতারে আশ্রয় দেওয়ার পাশাপাশি আর্থিকভাবে সহযোগিতা করতে হবে। তবে ওই কাতার প্রবাসী চাঁদা দিতে অস্বীকৃতি জানানোর পর কালা মানিক নামে তাদের অপর এক সহযোগী ফোন দিয়ে প্রবাসী মহিউদ্দিন আহমেদের পরিবারকে হত্যার হুমকি দেয়। এ ঘটনার পর তদন্তে নেমে ঘটনার সত্যতা পায় পুলিশ। তারপর ১৯ সেপ্টেম্বর আরেক ব্যবসায়ীকে কাতার থেকে ম্যাক্সন ফোন করে চার লাখ টাকা দাবি করে। চাঁদার টাকা দিতে না পারলে নগরীর পাঁচলাইশ থানার মুরাদপুরে থাকা তার যন্ত্রাংশের দোকান জ্বালিয়ে দেবে বলে হুমকির কথা জিডিতে উল্লেখ করা হয়।\nঅন্যদিকে রেলওয়ের ঠিকাদার শাহ আলম জিডিতে উল্লেখ করেন, তার সোয়া কোটি টাকা দামের একটি প্রাডো জিপ আত্মসাৎ করে যুবলীগের হেলাল আকবর চৌধুরী বাবর।\nভুক্তভোগীদের বক্তব্য: হাসিনা মঞ্জিলের মালিক হাসিনা বেগম বলেন, ৮ সেপ্টেম্বর রাত সাড়ে ৩টায় সাজ্জাদ পরিচয়ে আমাকে ফোন দিয়ে অশ্নীল ভাষায় গালাগাল করা হয়। তিন দিনের মধ্যে দেড় কোটি টাকা তার পাঠানো লোককে দেওয়ার জন্য হুমকি দেয়। টাকা না দিলে আমার স্বামী এবং মেয়ের জামাইকে খুন করবে বলে হুমকি দেয়।\nজিল্লুর ভাণ্ডারি হত্যা মামলার সাক্ষী মো. ইকবাল ও বাচা বলেন, ৮ সেপ্টেম্বর মামলার সাক্ষ্য দিতে চট্টগ্রাম আদালতে হাজির হই। সাক্ষী দিতে এজলাসে ঢুকব, ঠিক তার ১০ মিনিট আগে কাতার থেকে পিস্তল ইসমাইল ফোন করে সাক্ষ্য না দিতে বলে। সাক্ষ্য দিলে জিল্লুরের চেয়েও করুণভাবে তাকে মেরে ফেলা হবে বলে হুমকি দেয়। তার হুমকি ও চাঁদাবাজিতে এলাকার মানুষ অতিষ্ঠ। আওয়ামী লীগ নেতা মো. আইয়ুব আলী অভিযোগ করেন, বাবরকে চাঁদা না দিলে ব্যবসা-বাণিজ্য বন্ধ ও চট্টগ্রামছাড়া করার হুমকি দেওয়া হয়েছে। হোয়াটসঅ্যাপ, মেসেঞ্জারের পাশাপাশি ফেসবুকেও হুমকি-ধমকি দেয় তারা।\nবিষয় : চট্টগ্রাম দাদাগিরি বিদেশ সন্ত্রাসী অপকর্ম চাঁদাবাজি\nরাঙ্গুনিয়ায় ঘোড়ায় চড়ে চেয়ারম্যানের দায়িত্ব গ্রহণ


When the wage discrimination will be over between male and female athletes? - Anandabazar\nWhen the wage discrimination will be over between male and female athletes?\n৪ মার্চ , ২০২০, ০০:০১:২৪\nশেষ আপডেট: ৩ মার্চ , ২০২০, ২৩:৩৬:৫৬\nমেয়েদের টি-টোয়েন্টি বিশ্বকাপে ভারতের জয়রথ ছুটছে। অসামান্য বোলিং ও ব্যাটিং-এর স্বাক্ষর রাখছেন মেয়ে খেলোয়াড়েরা। পাশাপাশি মিডিয়া-বন্দিত ছেলেদের ক্রিকেট দল বেশ খারাপ ফল করছে। তা যদি না-ও করত, এ প্রশ্নটা কিন্তু সঙ্গত ভাবেই উঠত, একই দেশের ক্রিকেট দলের ছেলে-খেলোয়াড় ও মেয়ে-খেলোয়াড়দের পারিশ্রমিকে যে বিরাট ফারাক, তা কি অন্তত কিছুটা কমানোর দিন আসেনি? ঠিকই, ছেলেদের ক্রিকেটে যে পরিমাণ বিজ্ঞাপন পাওয়া যায়, এখনও মেয়েদের ক্রিকেটে তা যায় না। কিন্তু পারিশ্রমিক কি শুধু বাণিজ্যের নিরিখে হিসেব হবে? না কি প্রতিভা, দক্ষতা ও ম্যাচের ফলাফলের নিরিখে?\nপ্রথমেই দ্ব্যর্থহীন ভাষায় ধন্যবাদ জানাই ‘নিরাপত্তা কী ও কেন’ (২১-২) শীর্ষক সম্পাদকীয়ের জন্য। আমার পরম বন্ধু কাফিল সম্পর্কে কয়েকটি কথা তুলে ধরতে চাইছি।\nআলিগড় বিশ্ববিদ্যালয়ে এনআরসি-সিএএ বিরোধী বক্তব্য পেশ করার ‘অপরাধ’-এ অবরুদ্ধ কাফিল খানকে হাইকোর্টের নির্দেশে জামিনের দিন পূর্ব ঘোষণা ছাড়াই জাতীয় নিরাপত্তা আইনে বন্দি করা হয়েছে, তা ইতিমধ্যে সবাই জানেন। কিন্তু কতটা বিপজ্জনক এই কাফিল?\nআমার বন্ধু কাফিল উচ্চ মধ্যবিত্ত পরিবারের সন্তান। মানুষের প্রতি অসীম দরদ। ফলে প্রতিবেশী, বন্ধু, তার রোগীদের পরিজন, সবার প্রিয়। পাশ করার পরেই গোরক্ষপুর বিআরডি মেডিক্যাল কলেজে শিশু চিকিৎসকের চাকরি, সুখের সংসার, অকারণ পরনিন্দা-পরচর্চায় থাকে না, রাজনীতির ঝামেলার মধ্যে মাথা গলায় না। মাস কয়েক আগের কথা, মুজফ্ফরপুরে শিশুমৃত্যু হচ্ছে শুনেই ছুটে গেল, নাওয়া-খাওয়া ভুলে পড়ে রইল গরিবগুর্বো অপুষ্টিতে ভোগা শিশুদের নিয়ে। আমাদের সংগঠন মেডিক্যাল সার্ভিস সেন্টার অসমের বন্যায় কাজ করতে যাচ্ছে, শুনে এক পায়ে খাড়া। বললাম, সেখানে কোথায় থাকবে, কী খাবে, কোনও নিশ্চয়তা নেই। ও হেসে বলল, মানুষ তো বেঁচেই আছে? আমি পারব না?\n২০১৭-র ১০ অগস্ট। কাফিল সে দিন ছুটিতে, সময় কাটাচ্ছে পরিবারের সঙ্গে। বিভাগের গ্রুপে দেখতে পেল, হাসপাতালে লিকুইড অক্সিজেন ফুরিয়ে গিয়েছে, ধুঁকছে মরণাপন্ন শিশুগুলো। না, ফোন বন্ধ করে ছুটি কাটাতে পারেনি কাফিল; ছুটে গেল হাসপাতালে। উপরের মহলে বার বার আবেদন করে কোনও লাভ হল না। তখন একটা গাড়ি জোগাড় করে চষে বেড়াতে লাগল গোটা শহরটা, যেখানে যতটুকু অক্সিজেন পাওয়া গেল তুলে আনল ট্যাঁকের টাকা খরচ করে। চলল যমে-মানুষে টানাটানি। অবস্থা একটু স্থিতিশীল হল যখন, তত ক্ষণে তিনটে দিন গুজরে গিয়েছে, ওরা জোগাড় করেছে ৫০০ সিলিন্ডার অক্সিজেন। কাফিলের যন্ত্রণা, এত চেষ্টার পরেও ৭০টা শিশুকে বাঁচানো গেল না। তাদের বাবা-মায়েদের কাতর আর্তনাদের কথা যখন বলত, চোখ দুটো ভরে যেত বিষাদে। মিডিয়াতে কাফিল তখন ‘হিরো’। কাফিল নয়, সংবাদমাধ্যমই সব কথা ফাঁস করে দিয়েছে। মাসের পর মাস মেটানো হয়নি অক্সিজেন জোগান দেওয়া কোম্পানিগুলির বকেয়া। তারা অক্সিজেন জোগান বন্ধ করে দেবে, সে নোটিস আগেই এসেছিল কর্তৃপক্ষের হাতে। কিন্তু হেলদোল নেই।\nকিন্তু সরকারের অপদার্থতার কথা যে ফাঁস হয়ে গেল, যোগীরাজ সেটা সইবে কেন? সুতরাং ব্যাটাকে জেলে ঢোকাও। বিনা বিচারে জেলের ভেতর পচল ন’মাস। শুধু কি কাফিল একা? গুলি করে মারার চেষ্টা হল ভাইকে, প্রতি রাতে ঢিল পড়ল ঘরের দরজায়, ঘরের সামনে সশস্ত্র আরএসএস বাহিনীর হুমকি মিছিল। অশ্লীলতা আর হুমকির বন্যা বইল মা-স্ত্রী’র মোবাইলে। মানুষকে ভালবাসার প্রতিদান হিসেবে কাফিলের জুটল একগুচ্ছ মামলা আর সাসপেনশন, সন্ত্রস্ত এলাকাবাসীর সামাজিক বয়কট।\n২০১৯ সালের ১০ মে সুপ্রিম কোর্ট ঘোষণা করল, তার বিরুদ্ধে যোগী সরকার কোনও প্রমাণ দাখিল করতে পারেনি। কমিটির বিচার বিভাগীয় তদন্তও তার বিরুদ্ধে সাক্ষ্য-প্রমাণ জোগাড় করতে পারল না। এর পরেও যোগী সরকার কাফিলের উপর সাসপেনশন তোলেনি, এলাহাবাদ হাইকোর্টের নির্দেশ মেনে তার বকেয়া ১৬ লক্ষ টাকা মেটায়নি। ফলে বিনা রোজগারে, মামলা চালাতে প্রায় সর্বস্ব খোয়ানোর মুখে কাফিল। সেই কাফিল জাতীয় নিরাপত্তার পক্ষে নাকি বিপজ্জনক!\nএক দিকে এক জন তরুণ চিকিৎসকের স্বপ্ন, তার জীবনের সর্বস্ব দিয়েও রোগীদের প্রতি ভালবাসা, শিশুদের জন্য নিজেকে উজাড় করে দেওয়ার আকাঙ্ক্ষা। অন্য দিকে একটা সরকারের বকলমে উগ্র ও গোঁড়া ধর্মান্ধতা নিয়ে চরম উদ্ধত একটা দল বিজেপি ও তার চালিকাশক্তি আরএসএস, যাদের কাছে শিশুর জীবনের চেয়ে, সুপ্রিম কোর্টের নির্দেশের চেয়ে বড় হল প্রতিহিংসা। ন্যায়বিচার নয়, অন্যায়কে চোখ রাঙিয়ে লোকচক্ষু থেকে লুকিয়ে রাখাই এদের লোকতন্ত্র। তা হলে দেশের নাগরিকদের পক্ষে, গণতন্ত্রের পক্ষে আসল বিপজ্জনক কে বা কারা?\nমনে পড়ে, কলকাতায়, ওর নিঃশর্ত সাসপেনশন প্রত্যাহারের দাবিতে আমরা যে কনভেনশন আয়োজন করেছিলাম, সেখানে কাফিল বলেছিল: মনে করবেন না আমি মুসলমান বলে যোগী সরকার আমাকে হেনস্থা করছে। আসলে আমার কাজ তাদের অন্যায়টা ফাঁস করে দিয়েছে। তাই আমি ওদের চক্ষুশূল। আমি মুসলমান বলে কিছু হিন্দু অনুগামীদের উজ্জীবিত করতে ওদের সুবিধা হতে পারে মাত্র। কিন্তু যে কোনও ধর্ম-বর্ণের লোক আজকে এটা করলে, তার রেহাই নেই।\n‘‘আইসিএসই-র নবম শ্রেণিতেও প্রশ্ন ‘ফাঁস’’ (২৭-২) শীর্ষক প্রতিবেদনের প্রতিবাদে এই চিঠি। প্রতিবেদকের আমার সঙ্গে কথা বলা উচিত ছিল, কারণ আমি অ্যালবানি হল পাবলিক স্কুল-এর অধ্যক্ষ এবং তাই আমিই এই স্কুলের মুখপাত্র। দ্বিতীয়ত, আমাদের স্কুলের নাম উল্লেখ করা হয়েছে শুধুমাত্র শেখ আসাদুল্লা নামক এক জন অভিভাবকের কথার ভিত্তিতে। তৃতীয়ত, যখন আইসিএসই বোর্ডের সচিব জেরি অ্যারাথুন বলেছেন, ‘‘অ্যালবানি হল পাবলিক স্কুল থেকেই যে প্রশ্ন ফাঁস হয়ে গিয়েছে তার নির্দিষ্ট প্রমাণ নেই। আইসিএসই বোর্ডের অধীনস্থ আরও অনেক স্কুল আছে শহরে। তাই ওই স্কুলকে অভিযুক্ত করা ঠিক নয়...’’, তখন প্রতিবেদক কেন আমাদের স্কুলের নামটিই ব্যবহার করলেন প্রতিবেদনে? চতুর্থত, আসাদুল্লা মহাশয়ের বিরুদ্ধে বেনিয়াপুকুর থানায় আমরা ২৬ ফেব্রুয়ারি একটি অভিযোগ দায়ের করেছি, সেটিকে গুরুত্ব দেওয়া হল না, আর ওই ব্যক্তির ভিত্তিহীন অভিযোগকে গুরুত্ব দেওয়া হল?\nঅধ্যক্ষ, অ্যালবানি হল পাবলিক স্কুল\nপ্রতিবেদকের উত্তর: প্রশ্ন ফাঁসের রিপোর্টে অ্যালবানি হল পাবলিক স্কুলের বক্তব্য জানার জন্য স্কুলের প্রধান শিক্ষক অশোক কুমার মণ্ডলকে ফোন করা হলে তিনি বক্তব্য জানান। ওঁর নাম না দিয়ে, স্কুল কর্তৃপক্ষের বক্তব্য বলে প্রতিবেদনে লেখা হয়। অশোকবাবুর সঙ্গে কথোপকথন রেকর্ড করা রয়েছে। তিনি ফোনে এক বারও বলেননি, বিষয়টা নিয়ে স্কুলের অধ্যক্ষের সঙ্গে কথা বলতে হবে। অধ্যক্ষের সঙ্গে কথা বলতে বললে, তা নিশ্চয় বলা হত। প্রশ্ন ফাঁসের ক্ষেত্রে স্কুলের নাম উল্লেখ করেই বেনিয়াপুকুর থানায় অভিযোগ দায়ের হয়। তার নথি আমাদের কাছে রয়েছে। সেই সঙ্গে স্কুলের নাম উল্লেখ করে আইসিএসই বোর্ডেও মেল করা হয়েছে বলে আমাদের জানান স্কুলের পড়ুয়াদের অভিভাবকেরা। থানার ওসি বিষয়টি আইসিএসই কাউন্সিল জানে বলে জানান। তখন আইসিএসই কাউন্সিলের সচিব জেরি অ্যারাথুনকে ফোন করা হলে উনি জানান, অ্যালবানি হল পাবলিক স্কুল থেকে প্রশ্ন ফাঁস হয়েছে বলা ঠিক নয়, তবে বিষয়টি তাঁরা খতিয়ে দেখছেন। সব পক্ষের বক্তব্যই প্রতিবেদনে রয়েছে।


কতটুকু খাবেন? ইসলাম যা বলে | Somokal24.com\nকতটুকু খাবেন? ইসলাম যা বলে\nজানু ২৪, ২০২০ | ইসলামী জীবন\nবিজ্ঞানের উৎকর্ষের এই যুগে চিকিৎসাবিজ্ঞান সদর্পে নিজের জায়গা করে নিয়েছে। আধুনিক বিজ্ঞান জীবনযাত্রা সহজ ও সাবলীল করেছে। কিন্তু নানা কারণে মানুষের মধ্যে রোগব্যাধি ও অসুস্থ হওয়ার প্রবণতা বাড়ছে। শরীরের রোগ প্রতিরোধের উপাদানগুলো দ্রুত দুর্বল হয়ে পড়ছে। ডায়াবেটিস, স্ট্রোক, ব্লাড প্রেসার, শ্বাসকষ্ট, অনিদ্রা ইত্যাদি রোগ আধুনিক মানুষের নিত্যদিনের সঙ্গী। এর সঙ্গে প্রতিনিয়ত যোগ হচ্ছে নতুন নতুন ভাইরাস ও অদ্ভুত রোগব্যাধি। এসব রোগের সঙ্গে পাল্লা দিয়ে ডাক্তার ও হাসপাতালের সংখ্যা বাড়ছে। কিন্তু মানুষ আসলে কী পরিমাণ সুস্থ হচ্ছে বা সুস্থ থাকতে পারছে বা মানুষ কতটা ডাক্তারের ওপর আস্থা রাখতে পারে—সেটি এক অমীমাংসিত অধ্যায়। এসব রোগ ও রোগীর কূলকিনারা করতে না পেরে বর্তমানে এ কথার ওপর জোর দেওয়া হচ্ছে যে কম আহার করুন, বেশিদিন বাঁচুন। আর মানুষকে বারবার এ কথা বলা হচ্ছে যে বেশি খেলে বহু রোগ সৃষ্টি হয়। প্রফেসর রিচার বার্ড এই মর্মে একটি তালিকাও প্রণয়ন করেছেন। তিনি লিখেছেন, বেশি খেলে কী কী ক্ষতি হতে পারে—\n১. মস্তিষ্কের ব্যাধি, ২. চক্ষুরোগ, ৩. জিব ও গলার রোগ, ৪. বক্ষ ও ফুসফুসের ব্যাধি, ৫. হূদেরাগ, ৬. যকৃত্ ও পিত্তের রোগ, ৭. ডায়াবেটিস, ৮. উচ্চ রক্তচাপ, ৯. মস্তিষ্কের শিরা ফেটে যাওয়া, ১০. দুশ্চিন্তাগ্রস্ততা, ১১. অর্ধাঙ্গ রোগ, ১২. মনস্তাত্ত্বিক রোগ, ১৩. দেহের নিম্নাংশ অবশ হয়ে যাওয়া। (‘সান’ উইকলি, সুইডেন)\nগভীরভাবে চিন্তা করলে দেখা যাবে যে এই তালিকা প্রকৃতপক্ষে মৃত্যুর তালিকা, যা সম্প্রতি প্রকাশিত হয়েছে। কিন্তু মহানবী (সা.)-এর জীবনচরিত ও হাদিসের প্রতি লক্ষ করুন। তাঁর খাদ্যবিধি পাঠ করুন। তিনি বলেছেন, ‘পেটের এক-তৃতীয়াংশ আহারের জন্য, এক-তৃতীয়াংশ পানির জন্য আর এক-তৃতীয়াংশ শ্বাস-প্রশ্বাসের জন্য।’ (ইবনে মাজাহ, হাদিস : ৩৩৪৯)\nপেটের এক-তৃতীয়াংশ পানি দিয়ে পূর্ণ করতে বলার কারণ হলো, পানির মধ্যেও বহুবিধ উপকারিতা রয়েছে—\nপানির উপকারিতা নিম্নরূপ\nএকজন ঈমানদার শুধু নামাজ-রোজায়ই তাঁর জীবনকে সীমাবদ্ধ রাখেন না; তাঁর আহার-বিহার, নিদ্রা-জাগরণ—সব কিছুই রাসুলুল্লাহ (সা.)-এর জীবনাদর্শ মোতাবেক পরিচালিত হতে হবে।\nমুহাম্মাদ ইবনে বাশশার (রহ.) নাফে (রহ.) থেকে বর্ণনা করেন, তিনি বলেন, ইবনে ওমর (রা.) ততক্ষণ পর্যন্ত আহার করতেন না, যতক্ষণ না তাঁর সঙ্গে খাওয়ার জন্য একজন মিসকিনকে ডেকে আনা হতো। একবার আমি তাঁর সঙ্গে বসে খাওয়ার জন্য এক ব্যক্তিকে নিয়ে এলাম। লোকটি খুব বেশি পরিমাণে আহার করল। তিনি বলেন, নাফে! এমন মানুষকে আমার কাছে নিয়ে আসবে না। আমি রাসুলুল্লাহ (সা.)-কে বলতে শুনেছি, মুমিন এক পেটে খায়। আর কাফির সাত পেটে খায়। (মুসলিম, হাদিস : ২০৬০, মুসনাদে আহমাদ, হাদিস : ১৫২২০)\nবর্তমানে মিক্সড ফুড, পাঁচমিশালি সবজির প্রতি জোর দেওয়া হয়। বিশেষভাবে সকালের নাশতায় পাঁচমিশালি সবজি রাখার তাগিদ দেওয়া হয়। এ ধরনের খাবারের পুষ্টিগুণই শুধু বেশি নয়, বরং স্বাদেও অসাধারণ। এ বিষয়ে একটি হাদিস স্মরণীয়। সালামাহ (রহ.) তাঁর পিতা থেকে বর্ণনা করেন, তিনি বলেন, আমরা রাসুলুল্লাহ (সা.)-এর সঙ্গে এক যুদ্ধে গিয়েছিলাম। আমাদের মধ্যে খাদ্যের অভাব দেখা দিল। অবশেষে আমাদের কিছু সওয়ারির বাহন জবাই করার কথা ইচ্ছা করেছিলাম। তখন নবী করিম (সা.)-এর নির্দেশে আমরা আমাদের খাদ্যদ্রব্য একত্র করলাম। আমরা একটি চামড়া বিছালাম এবং তাতে লোকদের খাদ্যদ্রব্য জমা করা হলো। বর্ণনাকারী বলেন, আমি সেটির প্রশস্ততা অনুমান করার জন্য দাঁড়ালাম এবং আমি আন্দাজ করলাম, সেটি একটি ছাগল বসার স্থানের সমান। আর আমরা সংখ্যায় ছিলাম চৌদ্দ শ জন। বর্ণনাকারী বলেন, আমরা সবাই তৃপ্তির সঙ্গে খেলাম। তারপর আমাদের নিজ নিজ খাদ্য রাখার থলে পূর্ণ করে নিলাম…।’ (মুসলিম শরিফ, হাদিস : ৪৩৬৯, ইফা)\nএই হাদিসের ভাষ্য মতে, পাঁচমিশালি অল্প খাবার বহু মানুষের জন্য যথেষ্ট হয়ে যায়।


[ বিনামূল্যে রেজিষ্টার] [ সাইন ইন ] পাঠক সংখ্যা : 1375408\nসময়ের সঙ্গে পাল্লা দিয়ে যোগাযোগের অন্যতম মাধ্যম হয়ে উঠেছে মেসেজিং অ্যাপ। বিভিন্ন প্লাটফর্মে কোটি কোটি মানুষের মনের অনুভূতি আজ প্রকাশ হচ্ছে মেসেজিং অ্যাপে। যেখানে ভূমিকা রাখছে ফেসবুকের ম্যাসেঞ্জার, ভাইবার, হোয়াটসঅ্যাপ, আইএমও, লাইন, টেলিগ্রাম, স্ন্যাপচ্যাটসহ বিভিন্ন ইন্সট্যান্ট ম্যাসেজিং (আইএম) প্লাটফর্ম।\nকিন্তু এসব আইএম অ্যাপের বেশিরভাগই পাশ্চাত্যের তৈরি, যাদের ইন্টারফেসও ইংরেজিতে। বিদেশি জীবন-যাত্রার সঙ্গে মিলিয়ে তৈরি করা এসব অ্যাপে বাঙালি ঢঙে মনের কথা সূক্ষ্মভাবে প্রকাশ সম্ভব নয়। তাই বাংলাদেশের তরুণ প্রজন্ম আইএম অ্যাপে ভাষাগত সুবিধা খোঁজেন। বিষয়টি বিবেচনায় নিয়েই বিশ্বের অন্যতম মোবাইল সেবাদাতা প্রতিষ্ঠান টেলিনর বাংলাদেশি গ্রাহকদের জন্য বিশেষভাবে তৈরি করেছে ইন্সট্যান্ট মেসেজিং (আইএম) অ্যাপ ‘কমোয়ো’। ইন্টারফেস থেকে শুরু করে কনটেন্ট পর্যন্ত সব কিছুতেই খাঁটি বাঙালিয়ানার ছাপ আছে কমোয়োতে। বলা যায়, ‘কমোয়ো’ই প্রথম বাংলা মেসেঞ্জার।\nরোববার (২০ সেপ্টেম্বর) বিকেলে রাজধানীর লেকশো হোটেলে গ্রামীণফোনের সহযোগিতায় বাংলাদেশি গ্রাহকদের জন্য কমোয়ো অ্যাপটি আনুষ্ঠানিকভাবে চালু করেছে টেলিনর। অ্যান্ড্রয়েড ও আইওএস নির্ভর স্মার্টফোন ব্যবহারকারীরা অ্যাপটি গুগল প্লে-স্টোর অথবা অ্যাপলের অ্যাপস্টোর থেকে বিনামূল্যে ইনস্টল করতে পারবেন। অনুষ্ঠানে উপস্থিত ছিলেন টেলিনর ডিজিটালের ভাইস প্রেসিডেন্ট ফ্রোডে ই ভেস্টনেস এবং গ্রামীণফোনের ব্যবস্থাপক (ডিজিটাল অ্যান্ড ডিভাইস) মোহাম্মদ মুনতাসির মামুন।\nঅনুষ্ঠানে আয়োজকদের পক্ষ থেকে জানানো হয়, শুধুমাত্র ইন্টারফেস নয়, অ্যাপটির গ্রুপ ও ভয়েস মেসেজিং ফিচারও বাংলাতে করা হয়েছে। প্রতিদিনের জীবন থেকে বিভিন্ন ইনসাইট নিয়ে দারুণ সব স্টিকার সেট দিয়ে এমনভাবে ডিজাইন করা হয়েছে, সবকিছু খুব সহজেই বলা যাবে এ মেসেঞ্জারে। সম্ভাব্য সব উপায়েই বিশেষ করে তরুণদের জন্য মানানসই করে তৈরি কমোয়ো।\nশুধু তাই নয়, দেখতে আকর্ষণীয় কমোয়ো বাঙালি সংস্কৃতির সঙ্গেও মানানসই। এই অ্যাপের মাধ্যমে তরুণরা সম্ভাব্য সব উপায়েই বাংলা ভাষায় নিজের অনুভূতি প্রকাশ করতে পারবেন। প্রতিদিনের জীবনে কাজে লাগে এমনভাবেই তৈরি করা হয়েছে এর স্টিকারগুলো।প্রতিমাসেই বিনামূল্যে নতুন স্টিকার পাওয়া যাবে। নানা প্রবাদ-প্রবচনসহ বাংলা চলিত এবং কথ্য ভাষায় তৈরি করা হয়েছে এর স্টিকারগুলো। তাছাড়া বিভিন্ন দিবসকে কেন্দ্র করে বিষয়ভিত্তিক স্টিকারও রয়েছে কমোয়ো’র স্টিকারশপে। কমোয়ো’র মাধ্যমে গ্রাহকরা টেক্সট মেসেজ, ভিডিও, অডিও পাঠাতে পারবেন। পাশাপাশি গ্রুপচ্যাট অপশনসহ আরও অনেক ফিচার রয়েছে অ্যাপটিতে। গ্রামীণফোনের গ্রাহকদের জন্য বিশেষ সুবিধা রয়েছে কমোয়োতে। গ্রাহকরা অফলাইনেও কমোয়ো ব্যবহার করতে পারবেন।অ্যান্ড্রয়েড এবং আইওএস নির্ভর স্মার্টফোন ব্যবহারকারীরা কমোয়ো ব্যবহার করতে পারলেও উইন্ডোজ নির্ভর স্মার্টফোন ব্যবহারকারীদের আরও কিছুদিন অপেক্ষা করতে হবে। তাছাড়া ব্যবহারকারীদের সুবিধার বিষয়টি মাথায় রেখে অদূর ভবিষ্যতে কমোয়ো সম্পূর্ণ বাংলা একটি কিবোর্ড আনবে বলেও জানানো হয় অনুষ্ঠানে।\nঅনুষ্ঠানে টেলিনরের ফ্রোডে ই ভেস্টনেস বলেন, ইন্টারনেটে হাজার হাজার অ্যাপ রয়েছে। কিন্তু এর মধ্যে বাংলাদেশি গ্রাহকদের জন্য উপযোগী অ্যাপ খুবই কম। বাংলাদেশি ব্যবহারকারীদের জন্য ইন্টারনেটকে আরও ফলপ্রসূ, আনন্দময় করে তুলতেই ‘কমোয়ো’ নিয়ে এসেছি আমরা।\nগ্রামীণফোনের মোহাম্মদ মুনতাসির হোসেন বলেন, যেকোনো ডিজিটাল উদ্যোগকে সমর্থন ও সহায়তা দেওয়ার ক্ষেত্রে গ্রামীণফোন গ্রাহকদের জন্য সম্পূর্ণ বিনামূল্যে এ সেবা এনেছে। ইন্টারনেটের কোনো খরচ ছাড়াই আমাদের গ্রাহকরা এ সেবা ব্যবহার করতে পারবেন।‘সবার জন্য ইন্টারনেট’ নিশ্চিতকরণ প্রতিশ্রুতি পূরণে গ্রামীণফোন যৌথভাবে কমোয়ো’র সঙ্গে কাজ করবে উল্লেখ করে মুনতাসির বলেন, ইন্টারনেটকে সহজে ব্যবহারযোগ্য ও সহজলভ্য করতে গ্রামীণফোন প্রতিশ্রুতিবদ্ধ।\n১৩টি দেশে ১৭৬ মিলিয়ন (১৭ কোটি ৬০ লাখ) গ্রাহক রয়েছে বিশ্বের অন্যতম মোবাইল সেবাদাতা প্রতিষ্ঠান টেলিনর গ্রুপের। এছাড়া মধ্য ও পূর্ব ইউরোপ এবং এশিয়ায় টেলিনর মোবাইল, ব্রডব্যান্ড ও টেলিভিশন সেবা দেওয়ার ক্ষেত্রে নর্ডিক অঞ্চলের মধ্যে শীর্ষে রয়েছে। গত বছর প্রতিষ্ঠানটির রাজস্ব আয় ছিল নরওয়ের মুদ্রায় ১০৬ মিলিয়ন ক্রোন।\nজ্বালানি ছাড়াই বাইক [ প্রকাশকাল : ২৮/১/২০১৬ ১০:২০:০০ ]\nস্মার্টফোন, দেশি ব্র্যান্ড! [ প্রকাশকাল : ২২/৯/২০১৫ ১১:২৭:০০ ]\nবাংলায় ইন্সট্যান্ট মেসেজিং অ্যাপ ‘কমোয়ো’ [ প্রকাশকাল : ২০/৯/২০১৫ ৯:৩০:০০ ]\nবিনা মূল্যে ব্যবহারকারীদের তথ্য বিক্রি করবে এভিজি [ প্রকাশকাল : ২০/৯/২০১৫ ৯:০০:০০ ]\nমোবাইল কিনে প্রতারীত হচ্ছে সাধারণ মানুষ [ প্রকাশকাল : ৯/১২/২০১৩ ৪:০০:০০ ]\nনকিয়া আর সেই নকিয়া রইল না! [ প্রকাশকাল : ২০/১১/২০১৩ ৫:৩০:০০ ]\nস্মার্ট ঘড়ির বাজারে Apple এর iWatch যুগান্তকারী পরিবর্তন আনতে যাচ্ছে!! [ প্রকাশকাল : ১৩/১১/২০১৩ ৬:৩০:০০ ]\nঅচেনা ইমেইল ক্লিক করলেই বিপদ [ প্রকাশকাল : ১০/১১/২০১৩ ৭:০০:০০ ]\nঅ্যাপলের রাজ্যে বিনামূল্যের যুগ শুরু [ প্রকাশকাল : ১/১১/২০১৩ ১:০০:০০ ]


১১ বছরে পা দিল বৈশাখী টেলিভিশন\nমুলপাতা » মিডিয়া » ১১ বছরে পা দিল বৈশাখী টেলিভিশন\nডিসেম্বর ২৬, ২০১৫, ৩:০৪ অপরাহ্ন\nজনপ্রিয় স্যাটেলাইট টেলিভিশন বৈশাখী দশ বছর পেরিয়ে ২৭ ডিসেম্বর ১১ বছরে পা দিচ্ছে। এ উপলক্ষে চ্যানেলটিতে বর্ণাঢ্য আয়োজনের ব্যবস্থা করা হয়েছে।\n২৬ ডিসেম্বর রাত ১২ টা ১ মিনিটে প্রথম প্রহরে কেক কেটে বৈশাখীর প্রতিষ্ঠাবার্ষিকীর অনুষ্ঠানের শুভ সূচনা করবেন তথ্যমন্ত্রী হাসানুল হক ইনু।\nউপস্থিত থাকবেন প্রধানমন্ত্রীর তথ্য উপদেষ্টা ইকবাল সোবাহান চৌধুরী, আওয়ামী লীগের যুগ্ম সম্পাদক মাহাবুবুল আলম হানিফ, বিএনপি’র ভাইস চেয়ারম্যান আব্দুলাহ আল নোমানসহ রাজনীতি, শিল্প, সাহিত্য ও সংস্কৃতিক অঙ্গনের বিশিষ্ট ব্যক্তিরা।\n২৭ ডিসেম্বর (রবিবার) সকাল ১১ টায় জাতীয় সংসদের এলডি হলে দ্বিতীয় দফায় কেক কাটবেন জাতীয় সংসদের স্পীকার ড. শিরিন শারমীন চৌধুরী। এসময় মন্ত্রী পরিষদ সদস্য, রাজনীতিবিদ, শিল্প ও সাংস্কৃৃতিক অঙ্গনের বিশিষ্টজন। এদিন সকাল ১১ টা থেকে রাত ১০ টা পর্যন্ত জাতীয় সংসদের এল ডি হলে মিলনমেলার আয়োজন করা হয়েছে। দিনব্যাপী সরাসরি সম্প্রচারিত হবে নানা আয়োজন।\n২০০৪ সালে বৈশাখী টেলিভিশনের জন্ম হলেও ২০১০ সালে নতুন আঙ্গিকে যাত্রা শুরু করে বৈশাখী। নতুন নেতৃত্ব ও লোগো পরিবর্তনের মধ্য দিয়ে দর্শক সমাদৃত হয়ে উঠে বৈশাখী। মুক্তিযুদ্ধের চেতনায় বিশ্বাসী বৈশাখী টেলিভিশন পেশাগত দক্ষতা ও সততা দিয়ে সংবাদ পরিবেশন ও সময়উপযোগী অনুষ্ঠান নির্মাণে যত্নশীল সবসময়।\nপ্রসঙ্গত, বৈশাখী টেলিভিশনের ১১ বছর পূর্তিতে বাণী দিয়েছেন মহামান্য রাষ্ট্রপতি আবদুল হামিদ, মাননীয় প্রধানমন্ত্রী শেখ হাসিনা, জাতীয় সংসদের মাননীয় স্পীকার ড. শিরিন শারমীন চৌধরী, বিরোধীদলীয় নেত্রী বেগম রওশন এরশাদ, তথ্যমন্ত্রী হাসানুল হক ইনু ও বিএনপি চেয়ারপার্সন বেগম খালেদা জিয়া।\nবানীতে বৈশাখী টেলিভিশনের উত্তোরত্তোর সফলতা কামনা করেছেন তারা। সকল সংকট অতিক্রম করে বৈশাখী টেলিভিশন অনেক দূর এগিয়ে যাবে বলে আশা প্রকাশ করেন তারা। একই সঙ্গে তারা প্রত্যাশা করেন অতীতের মতো ভবিষ্যতেও বাংলাদেশের শিল্প-সংস্কৃতি ও সাংবাদিকতার বিকাশে বৈশাখী টেলিভিশন গুরুত্বপূর্ণ ভূমিকা রাখবে।


রোজা কবুল হওয়ার জন্য ৬ করণীয় – দৈনিক জাতীয় অর্থনীতি\nসাধারণত পানাহার ও কিছু জৈবিক চাহিদা পূরণ থেকে বিরত থাকাকে রোজা মনে করা হয়। কিন্তু এটাই রোজার শেষ কথা নয়, বরং রোজার কয়েকটি স্তর রয়েছে। প্রতিটি স্তরের মর্যাদায় রয়েছে তারতম্য। ইমাম গাজালি (রহ.) ‘ইহয়াউ উলুমিদ্দিন’ গ্রন্থে রোজার তিনটি স্তর বর্ণনা করেছেন। ক. সাধারণের রোজা, খ. বিশেষ শ্রেণির রোজা, গ. অতি বিশেষ শ্রেণির রোজা ।\nছয়টি বৈশিষ্ট্য উল্লেখ করার পর ইমাম গাজালি (রহ.) বলেন, এই ছয়টি হলো সেই আমানত, যা রক্ষা করতে হাদিসে নির্দেশ দেওয়া হয়েছে। রাসুলুল্লাহ (সা.) বলেন, ‘নিশ্চয়ই রোজা আমানত। তোমরা তোমাদের আমানত রক্ষা করো।’ (বিস্তারিত দেখুন : ইহয়াউ উলুমিদ্দিন : ১/৪৫৪-৪৫৯)


প্রকাশিত: ০৮:০৭ পিএম, ২৮ অক্টোবর ২০২০\nগোপালগঞ্জের বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের (বশেমুরবিপ্রবি) ২০১৯-২০ শিক্ষাবর্ষে ভর্তির দাবিতে টানা দ্বিতীয় দিনের মতো বিশ্ববিদ্যালয়ের প্রধান ফটকের সামনে আমরণ অনশন করছেন ভর্তি পরীক্ষায় অপেক্ষমাণ তালিকায় থাকা ছয় শিক্ষার্থী।\nঅনশনরত শিক্ষার্থীরা জানান, বিশ্ববিদ্যালয়ের উপাচার্য ড. এ.কিউ.এম মাহবুব তাদের মুঠোফোনে অনশন বন্ধ করে রোববার দেখা করার আহ্বান জানান। কিন্তু তারা ভর্তির নিশ্চয়তা না পাওয়ায় উপাচার্যের প্রস্তাবে সম্মত হননি এবং তাদের দাবি পূরণ না হওয়া পর্যন্ত অনশন চালিয়ে যাবেন।\nএ বিষয়ে ই ইউনিটের অপেক্ষমাণ তালিকায় থাকা শিক্ষার্থী মো. মিলন আলী বলেন, আমরা ইতোপূর্বে বিষয়টি নিয়ে বিভিন্ন শিক্ষকের সঙ্গে কথা বলেছি৷। তারা বলেছিলেন পরবর্তীতে ভর্তি নেয়া হবে। কিন্তু প্রকৃতপক্ষে সেটা হয়নি। পরে আমরা নতুন উপাচার্য যোগদানের পর তাকে চিঠি দেই, কিন্তু তিনিও কোনো পদক্ষেপ নেননি। এ কারণে আমরা ভর্তির দাবিতে আমরণ অনশন করছি।\n২০১৯-২০ শিক্ষাবর্ষের ভর্তি পরীক্ষা কমিটির প্রধান প্রফেসর ড. এম.এ সাত্তার এ বিষয়ে জাগো নিউজকে বলেন, আমরা মেধাতালিকা থেকে শিক্ষার্থীদের ভর্তি নেয়ার পরও তিনবার ওয়েটিং তালিকা থেকে শিক্ষার্থীদের ডেকেছি। এমনকি তৃতীয়বার শিক্ষার্থীদের বাড়িতেও ফোন দিয়েছি। কিন্তু এরপরও আসন ফাঁকা ছিল। যেহেতু তিনবার ওয়েটিং তালিকা থেকে শিক্ষার্থীদের ডাকার পরও সিট খালি ছিল এবং আমাদের শিক্ষক সংকট, রুম সংকটসহ বিভিন্ন সংকট ছিল; তাই ভর্তি পরীক্ষার কোর কমিটি মিটিংয়ের মাধ্যমে সিদ্ধান্ত নেয় আর কোনো শিক্ষার্থী ডাকা হবে না।\nতিনি আরও বলেন, আমরা যেহেতু কাউকে ডাকিনি এর অর্থ আমরা আর কাউকে ভর্তি নেব না। এক্ষেত্রে পৃথকভাবে ভর্তি বন্ধের নোটিশ দেয়ার কোনো বাধ্যবাধকতা নেই। বিষয়টি নিয়ে আমাদের যারা কল দিয়েছিল তাদেরও জানিয়ে দিয়েছি আর কাউকে ভর্তি নেয়া হবে না।\nএদিকে বিশ্ববিদ্যালয়ের উপাচার্য ড. এ.কিউ.এম মাহবুব বলেন, তাদের দাবি যদি যৌক্তিক হয় এবং রিজেন্ট বোর্ডে অনুমতি দেয়া হয় তাহলে আসন ফাঁকা থাকা সাপেক্ষে ভর্তি না নেয়ার কারণ নেই।\nপ্রসঙ্গত, বশেমুরবিপ্রবিতে ২০১৯-২০ শিক্ষাবর্ষের ফাঁকা আসনে অপেক্ষমাণ তালিকা থেকে ভর্তির দাবিতে ২৭ অক্টোবর থেকে আমরণ অনশন শুরু করেন এবিইএফ এবং এইচ ইউনিটের আট শিক্ষার্থী।


ওআইসি সম্মেলনে রাষ্ট্রদূত জাবেদ পাটোয়ারী:রোহিঙ্গা সঙ্কট নিরসনে সদস্য দেশগুলোর সহায়তা কামনা বাংলাদেশের - NewsFlash24bd.com\nরবিবার, 29 নভেম্বর 2020 08:28\nনিউজফ্ল্যাশ ডেস্ক: রোহিঙ্গা শরণার্থীদের মিয়ানমারে মর্যাদাপূর্ণ প্রত্যাবাসন না হওয়া পর্যন্ত ওআইসির সদস্য দেশগুলোর প্রতি রাজনৈতিক ও মানবিক সহায়তা অব্যাহত রাখার আহবান জানিয়েছে বাংলাদেশ। এছাড়া ফিলিস্তিনসহ মুসলিম উম্মাহর বিভিন্ন বিষয়ে আরো সুসংহত পদক্ষেপের ওপর জোর দিয়েছে বাংলাদেশ। নাইজারের রাজধানী নিয়ামিতে ওআইসির পররাষ্ট্রমন্ত্রীদের সম্মেলনে সৌদি আরবে নিযুক্ত বাংলাদেশের রাষ্ট্রদূত ও ওআইসির স্থায়ী প্রতিনিধি ড. মোহাম্মদ জাবেদ পাটোয়ারী এ আহবান জানান। নাইজারে শনিবার (২৮ নভেম্বর) ওআইসির পররাষ্ট্রমন্ত্রীদের ৪৭তম কাউন্সিলের উদ্বোধন করেন নাইজারের প্রেসিডেন্ট মোহাম্মদ ইসউফউ। সম্মেলনে রাষ্ট্রদূত মোহাম্মদ জাবেদ পাটোয়ারী ইসলামোফোবিয়ার বিষয়টি সমাধানের জন্য সংশ্লিষ্টদের কার্যকরভাবে জড়িত হওয়ার আহবান জানান। রাষ্ট্রদূত ওআইসির সদস্য দেশগুলোর জন্য করোনাভাইরাসের ভ্যাকসিনের প্রাপ্যতা, অর্থনীতি পুনর্নির্মাণের জন্য সদস্য দেশসমূহের আন্তঃবাণিজ্য বৃদ্ধি এবং প্রয়োজন অনুযায়ী সদস্য দেশগুলোর জন্য মানবিক সহায়তার ওপর জোর দেন। ওআইসির মহাসচিব ড. ইউসুফ আল ওথাইমিন উদ্বোধনী অনুষ্ঠানে ভাষণ দেন। এ সময় তিনি বলেন, মত প্রকাশের স্বাধীনতা মানে কোনো ধর্মীয় প্রতীককে অপমান করা নয়। মহাসচিব আরো বলেন, 'আমরা ইসলাম বিরোধী বক্তব্যের নিন্দা জানাই'। এবারের সম্মেলনের মূল প্রতিপাদ্য হলো, 'শান্তি ও উন্নয়নের জন্য সন্ত্রাসবাদের বিরুদ্ধে একতাবদ্ধ হওয়া'। মহাসচিব বলেন, সন্ত্রাসবাদ প্রত্যাখ্যাত হয়েছে এবং এর যেকোনো ন্যায্যতাও অগ্রহণযোগ্য। তিনি করোনাভাইরাস মোকাবেলায় সদস্য দেশগুলোর নেওয়া বিভিন্ন পদক্ষেপের প্রশংসা করেন। তিনি বলেন, সন্ত্রাসবাদ এই অঞ্চল ও বিশ্বব্যাপী এক অন্যতম বিপজ্জনক হুমকি। তিনি সন্ত্রাসবাদ মোকাবেলায় শান্তি ও উন্নয়নের জন্য মুসলিম দেশগুলোকে একতাবদ্ধ হওয়ার আহবান জানান। সম্মেলনে আন্তর্জাতিক বিচার আদালতে রোহিঙ্গা গণহত্যা মামলার জন্য গাম্বিয়াকে সহায়তাসহ বিভিন্ন বিষয় নিয়ে আলোচনা অনুষ্ঠিত হয়। বাংলাদেশের পররাষ্ট্রমন্ত্রী ড. এ কে আবদুল মোমেন ও পররাষ্ট্র সচিব মাসুদ বিন মোমেন করোনাভাইরাসে সংক্রমিত হওয়ায় সম্মেলনে বাংলাদেশের প্রতিনিধিত্ব করছেন রাষ্ট্রদূত ও ওআইসির স্থায়ী প্রতিনিধি ড. মোহাম্মদ জাবেদ পাটোয়ারী। এছাড়া সম্মেলনে আরো যোগ দিয়েছেন পররাষ্ট্র মন্ত্রণালয়ের মহাপরিচালক ওয়াহিদা আহমেদ ও রিয়াদ দূতাবাসের মিশন উপপ্রধান এস এম আনিসুল হক। সম্মেলনে বাংলাদেশ ২০২১-২৩ সালের জন্য ওআইসির Finance Control Organ (FCO) এর সদস্য হিসেবে পুনর্নির্বাচিত হয়েছে যা ওআইসির সচিবালয়ের বাৎসরিক বাজেট অডিট করবে। দুই দিনব্যাপী সম্মেলন আজ শেষ হচ্ছে।\nপড়া হয়েছে 122 বার। সর্বশেষ সম্পাদন করা হয়েছে: রবিবার, 29 নভেম্বর 2020 08:40\nএই ক্যাটাগরিতে আরো: « লন্ডনে বাংলাদেশ হাই কমিশনে সশস্ত্র বাহিনী দিবস পালিত\tযুক্তরাষ্ট্রের পররাষ্ট্রমন্ত্রীর বক্তব্যের কড়া প্রতিবাদ বাংলাদেশের »


হঠাৎ বিএনপির সিনিয়র নেতাদের পদত্যাগের হিড়িক! | Sheersha Sangbad\nBrowse: Home / হঠাৎ বিএনপির সিনিয়র নেতাদের পদত্যাগের হিড়িক!\n»মেয়েরা ছেলেদের দেখলে প্রথমে কোথায় নজর দেয়!\nPublished: 06/11/2019 ,\nহঠাৎ বিএনপির প্রাথমিক সদস্য পদসহ ‘অলঙ্কৃত’ ভাইস চেয়ারম্যানের পদ থেকে পদত্যাগ করেছেন সাবেক পররাষ্ট্রমন্ত্রীর এম মোর্শেদ খান। যদিও পদত্যাগের কারণ হিসেবে তিনি ‘নেহাত ব্যক্তিগত’ উল্লেখ করলেছেন। তবে তার ঘনিষ্টজনরা বলছেন দীর্ঘদিনের জমানো রাগ, ক্ষোভ ও অভিমান থেকেই বিএনপি ছাড়ার ঘোষণা দিলেন দলটির সিনিয়র এই নেতা।\nসংসদে ক্ষমা চাইলেন জাতীয় পার্টির রাঙ্গা\nস্বেচ্ছা‌সেবক লী‌গের নতুন সভাপ‌তি-সম্পাদক কে এই নির্মল ও বাবু


বিজেপির সংখ্যাগরিষ্ঠতা পাওয়া নিয়ে সংশয়ের সুর রাম মাধবের গলায়, আরএসএস কি মোদীর জয়যাত্রা নিয়ে নিশ্চিত নয়, জল্পনা তুঙ্গে - The Bengal Story\nSaturday, October 16th, 2021, 11:12:16 AM\nবিজেপির সংখ্যাগরিষ্ঠতা পাওয়া নিয়ে সংশয়ের সুর রাম মাধবের গলায়, আরএসএস কি মোদীর জয়যাত্রা নিয়ে নিশ্চিত নয়, জল্পনা তুঙ্গে\nWritten By Published On Tuesday, May 7th, 2019, 7:43:34 AM IST\nআব কি বার, চারশো পার। মোদী-অমিত শাহদের দাবি, গতবারের আসন সংখ্যা ছাপিয়ে বিজেপি এবার একাই ৪০০-র বেশি আসন পাবে। এই আবহে বিজেপির একক সংখ্যাগরিষ্ঠতা পাওয়া নিয়েই সংশয়ের সুর বিজেপির সাধারণ সম্পাদক রাম মাধবের গলায়। বললেন, ২০১৯ সালের লোকসভা নির্বাচনে বিজেপি ২৭১ টি আসন জিততে পারলেই খুশি হবে সবাই। তাহলে কি মোদী-অমিত শাহের আগ্রাসী প্রচার সত্ত্বেও জয়ের ব্যাপারে নিশ্চিত হতে পারছে না আরএসএস? তাই কি সংশয়ের সুর নাগপুর ঘনিষ্ঠ বিজেপির এই শীর্ষ নেতার গলায়?\nশনিবার দিল্লিতে ‘Bloomberg’এর নিউজ এডিটরকে দেওয়া সাক্ষাৎকারে রাম মাধব বলেন, ২০১৯ সালে বিজেপির ক্ষমতায় আসতে হলে জোট শরিকদের সমর্থন দরকার হতে পারে। পঞ্চম দফা লোকসভা ভোটের একদিন আগে দেওয়া ওই সাক্ষাৎকারে বিজেপির শীর্ষ নেতা বলেন, তাঁরা ২৭১ টি আসন পেলেই খুশি।\n২০১৪ সালের লোকসভা নির্বাচনে বিজেপির এনডিএ জোট ৩৩৬ টি আসন জিতেছিল, যার মধ্যে বিজেপি একাই ২৮২ টি সিটে জয়লাভ করে। কিন্তু শেষ ৫ বছরে নিজেদের সাফল্য তুলে ধরে বিভিন্ন নির্বাচনী সভায় অমিত শাহরা যখন ঘোষণা করছেন, গত বারের রেকর্ড ভেঙে আরও বড় ব্যবধানের জয়লাভ করবে বিজেপি, তখন দলের সাধারণ সম্পাদক জানালেন ২৭১ আসন জিতলেই তাঁরা খুশি! তাহলে কি বিভিন্ন সংবাদমাধ্যমের ওপিনিয়ন পোলে বিজেপির যে ভরাডুবির পূর্বাভাস দেওয়া হচ্ছে, তাকেই পরোক্ষে মান্যতা দিলেন বিজেপির সাধারণ সম্পাদক রাম মাধব? Bloomberg-এর সাক্ষৎকারে রাম মাধব জানিয়েছেন, বাংলা-ওড়িশা সহ উত্তর-পূর্ব ভারতে বিজেপির ভালো ফলের ব্যাপারে আশাবাদী বিজেপি। তবে দক্ষিণ ভারত নিয়ে সংশয়ে বিজেপির সাধারণ সম্পাদক। দক্ষিণ ভারত নিয়ে নিজেরা আরও উদ্যোগী হলে, ফলাফল সম্পর্কে নিশ্চিত হতে পারতেন বলেও মন্তব্য করেন আরএসএস ঘনিষ্ঠ বিজেপি নেতা রাম মাধব। অর্থাৎ, লোকসভা ভোটের ফল নিয়ে বিজেপির সাধারণ সম্পাদক রাম মাধব যে প্রধানমন্ত্রী নরেন্দ্র মোদী, সভাপতি অমিত শাহের মতো উচ্চাশা রাখছেন না, তা শনিবারের সাক্ষাৎকার থেকেই পরিষ্কার।\n২০১৯ সালে দ্বিতীয়বার মোদী সরকার ক্ষমতায় এলে ভারত-পাক সম্পর্কের উন্নতি হবে বলেও সাক্ষাৎকারে জানিয়েছেন রাম মাধব।


সমন্বিত উদ্যোগই বাঁচাতে পারে হাজারো শিশুর প্রাণ সমন্বিত উদ্যোগই বাঁচাতে পারে হাজারো শিশুর প্রাণ – এইবেলা\nসমন্বিত উদ্যোগই বাঁচাতে পারে হাজারো শিশুর প্রাণ\n“পানিতে ডুবে শিশুমৃতু প্রতিরোধ” শীর্ষক জাতীয় পর্যায়ের এক মতবিনিময় সভায় প্রধান অতিথির বক্তব্যে মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা এম.পি. বলেন, “সরকার ইতোমধ্যে পানিতে ডুবে শিশু মৃত্যুর বিষয়টি একটি বড় সমস্যা হিসেবে চিহ্নিত করে অধিকতর গুরুত্বারোপ করেছে। সরকার ও দাতাসংস্থার যৌথ উদ্যোগে পাইলট ভিত্তিতে কয়েকটি জেলায় কিছু কিছু কাজ হচ্ছে। শিশু সুরক্ষার জন্য দেশব্যাপী এসব কার্যক্রম সম্প্রসারণের লক্ষ্যে এ বিষয়ে ডিপিপি (ডেভেলপমেন্ট প্রজেক্ট প্রপোজাল) প্রণয়ন করা হয়েছে। ডিপিপিটি যাতে দ্রুত একনেকে অনুমোদন হয়, আমার পক্ষ থেকে সে প্রচেষ্টা অব্যাহত থাকবে।”\nবেসরকারি সংগঠন গণস্বাক্ষরতা অভিযান, বাংলাদেশ ইসিডি নেটওয়ার্ক, সিআইপিআরবি ও সমষ্টি যুক্তরাষ্ট্র ভিত্তিক দাতা সংস্থা গ্লোবাল হেল্থ অ্যাডভোকেসি ইনকিউবেটরের সহযোগিতায় মঙ্গলবার ২২ জুন এ অনুষ্ঠানের আয়োজন করে।\nপ্রতিমন্ত্রী আরো বলেন, “শুধুমাত্র সরকারের মহিলা ও শিশু বিষয়ক মন্ত্রণালয় এককভাবে এ কার্যক্রম বাস্তবায়ন করতে পারবে না। যৌথভাবে সরকারের শিক্ষা, স্বাস্থ , সমাজকল্যাণসহ অন্যান্য সংশ্লিষ্ট মন্ত্রণালয়গুলোর সমন্বয় ও সার্বিক সহায়তা ছাড়া যথাযথভাবে এ কার্যক্রম বাস্তবায়ন করা সম্ভব নয়।”\nসভাপাতির বক্তব্যে গণস্বাক্ষরতা অভিযানের নির্বাহী পরিচালক রাশেদা কে. চৌধুরী বলেন, “এনজিওদের সম্পৃক্ত করে প্রতিরোধ কার্যক্রম বাস্তবায়ন করা হলে একদিকে যেমন স্থানীয় কমিউনিটির অংশগ্রহণ বাড়বে, তেমনি কম সময়ের মধ্যে পুরো দেশে ছড়িয়ে দেয়া সম্ভব হবে। আমরা আশা করছি দ্রুততর সময়ের মধ্যে পানিতে ডুবে শিশুমৃতু রোধে ডিপিপি অনুমোদিত হবে।”\nতিনি আরো বলেন, “পনিতে ডুবে শিশুমৃতু র চিত্র আমাদের শঙ্কিত করে তোলে, অথচ শিশুমৃতু র অন্যতম প্রধান এ সমস্যাটি নিয়ে তেমন কোনো আলোচনা হয় না। সামাজিকভাবেও এ সংক্রান্ত সচেতনতা কম এবং প্রতিরোধে জোরালো উদ্যোগ দৃষ্টিগোচর হচ্ছে না।”\nঅনুষ্ঠানে বলা হয়, জাতিসংঘের টেকসই উন্নয়ন অভীষ্ট (এসডিজি) অনুযায়ী ২০৩০ সালের মধ্যে বাংলাদেশে ৫ বছরের নিচে শিশু মৃত্যুর হার প্রতি হাজারে ২৫ নামিয়ে আনার লক্ষ্য নির্ধারণ করা হয়েছে। রোগ-বালাইয়ের বাইরেও বাংলাদেশে প্রতিবছর বড় সংখ্যক শিশু পানিতে ডুবে মারা যায়। তাই শিশু মৃত্যু নিয়ে এসডিজি’র লক্ষ্য অর্জনে প্রতিরোধযোগ্য এ মৃত্যু কমানো জরুরি।\nপারিবারিক পর্যায়ে সচেতনতা সৃষ্টি ও সহযোগিতামুলক কার্যক্রমের মাধ্যমে বহু সংখ্যক শিশুকে পানিতে ডুবে মৃতু থেকে রক্ষা করা সম্ভব। এটি করতে পারলে এসডিজি’র লক্ষ্য অর্জন সহজ হবে।\nবেসরকারি সংস্থা সেন্টার ফর ইনজুরি প্রিভেনশন অ্যান্ড রিসার্চ, বাংলাদেশের (সিআইপিআরবি) পরিচালক ড. আমিনুর রহমান জানান, দারিদ্র্য,অসচেতনতা ও প্রাতিষ্ঠানিক উদ্যোগের অভাবের কারণে পানিতে ডুবে শিশু মৃতু র ঘটনা ঘটছে। এছাড়াও উদ্বেগের বিষয় হলো বাড়ির আশেপাশের ডোবা-নালা-পুক ুর-খাল-বিল সবকিছু উন্মুক্ত। শিশুরা অন্যদের অলক্ষ্যে অবাধে জলাশয়ে চলে যায় এবং দুর্ঘটনার শিকার হয়। সাম্প্রতিক এক গবেষণা প্রতিবেদনের বরাতে তিনি বলেন, দিনের প্রথমভাগে শিশুদের নিবিড় তত্ত্বাবধানে রাখা হলে বাংলাদেশে পানিতে ডুবে শিশু মৃতু র হার ৭০ শতাংশ রোধ করা সম্ভব। এক্ষেত্রে গ্রামভিত্তিক শিশু দিবাযত্ন কেন্দ্র সফলভাবে পানিতে ডুবে শিশু মৃতুরোধে কার্যকর ভূমিকা রাখবে।#


আপনার শারীরিক সম্পর্কের খবর জানে ফেসবুক\nশিরোনাম: কুষ্টিয়ায় ব্যবসায়ীকে পিটিয়ে হত্যার অভিযোগ শহীদ বুদ্ধিজীবী ও বিজয় দিবস উপলক্ষে জেলা আ’লীগের কর্মসূচি নদী ভাঙন রোধে বাঁধ নির্মাণের আশ্বাস দিলেন সাংসদ মনজুর জাপা’র প্রতিনিধি সভায় হট্টগোল, পা ভাঙল নেতার ফেডারেশন কাপ ফুটবলের লোগো উন্মোচন ‘কারাগারে থাকা ছাত্রদলের দুই নেতা কীভাবে মোটরসাইকেলে আগুন দিলেন?’ চারদিন পর শিশু আমির ফিরে পেলো পরিবার\nডিজিটাল এই যুগে সামাজিক যোগাযোগ মাধ্যম ফেসবুকের কল্যাণে আমাদের\nরোদ শরীরের জন্য খুবই উপকারী। আগে গ্রামের বাড়ীর উঠোনে\nএকটি দেশকে ধ্বংস করতে কিংবা দেশের সার্বিক উন্নয়নে ব্যাঘাৎ\nPublished : Saturday, 14 December, 2019 at 6:57 AM\nডিজিটাল এই যুগে সামাজিক যোগাযোগ মাধ্যম ফেসবুকের কল্যাণে আমাদের জীবনের অনেক কাজ এখন সহজ হয়ে গেছে। তবে জানেন কি? এই ফেসবুক কিন্তু আপনার গোপন সব খবর এক এক জেনে ফেলছে!\nঅবাক হচ্ছেন নিশ্চই! অবাক হলেও এমনই কিছু তথ্য তুলে ধরেছে পশ্চিমা গণমাধ্যমগুলো। তারা বলছে, আপনার খুব কাছের বন্ধুও হয়তো যে সিক্রেট জানে না সেটাও জানে ফেসবুক। ফেসবুক এটাও জানে যে, শেষ কবে আ‌পনি শারীরিক সম্পর্ক করেছেন।\nমেনস্ট্রুয়েশন ট্র্যাকিং-এর জনপ্রিয় অ্যাপ Maya আর MIA এই গোপন খবর ফাঁস করার কাজ করছে। এই তথ্য জানিয়েছে ব্রিটেনের গোপনীয়তা বিষয়ক তদন্ত সংস্থা প্রাইভেসি ইন্টারন্যাশনাল।\nযারা এই দু’টি অ্যাপ ব্যবহার করেন তাদের কোন গোপন কথাই আর গোপন থাকবে না। Maya আর MIA অ্যাপ দু’টি মেনস্ট্রুয়েশন ট্র্যাকিং-এর কাজ করে। অনেকে এই অ্যাপের সাহায্যে গর্ভ ধারণ করার সঠিক সময় জানার জন্যও ব্যবহার করে।\nতাই এই অ্যাপে আপনাকে যাবতীয় গোপন কথাই জানাতে হয়। সেই সব তথ্যই এই অ্যাপগুলো ফেসবুক ও অন্যান্যদের কাছে ফাঁস করে দেয়।\nএই অ্যাপের ডেভেলপাররা ফেসবুকের সফটওয়্যার ডেভেলপমেন্ট টিকের সাহায্যে অ্যাপগুলোর কিছু বিশেষ ফিচার আপডেট করে দেয়, যার ফলে তারা সব ডেটা পেয়ে যায়।\nএই অ্যাপে সেই ব্যবহারকারীরা নিজের গোপন তথ্য যেমন- কবে কবে তিনি শারীরিক সম্পর্ক করছেন, কবে ঋতুচক্র শুরু হয়েছে, কোন ধরনের কনট্রাসেপটিভ ব্যবহার করেছেন অ্যাপে দিতে হবে।\nপ্রাইভেস পলিসি সাইন করানোর আগেই এই সব তথ্য দিতে হয়। এভাবেই তৈরি করা হয়েছে অ্যাপ দু’টি। আর তথ্য পাওয়ার সঙ্গে সঙ্গেই সেই সব তথ্য ফেসবুককে পাঠিয়ে দেয়।\n২০২০ সালে বাংলাদেশে ফাইভ জি : মোস্তাফা জব্বার\nআপনার হোয়াটস্ অ্যাপে কেউ আড়ি পেতেছে কিনা দেখে নিন\nগুগল ফটোজে চ্যাটিং করা যাবে


কলকাতায় প্রাচীন বিজ্ঞান গবেষণাকেন্দ্রে কেন্দ্রীয় মন্ত্রীর 'গণপতি মহিমা' ব্যাখ্যা! নয়া বিতর্কে আইএসিএ | Central Minister's lecture on Ganesha in IACS creates controversy - Bengali Oneindia\n| Updated: Fri, Sep 14, 2018, 16:10 [IST]\nধর্মের তস্করি কি? কলকাতার ইন্ডিয়ান অ্যাসোসিয়েশন ফর দ্য কালটিভেশন অফ সায়েন্স-এর এক ঘটনায় এখন এমন প্রশ্ন উঠতে শুরু করেছে। কিন্তু এই তস্করির পিছনে কে? সকলেই অভিযুক্ত করছেন কেন্দ্রীয় বিজ্ঞান ও প্রযুক্তিমন্ত্রী হর্ষ বর্ধন-কে। কারণ, এশিয়ার প্রাচীন ও ঐতিহ্যশালী গবেষণা কেন্দ্রের এক অনুষ্ঠানে নারকেল ফাটিয়ে গণেশ মহিমা ব্যাখ্য়া করেন কেন্দ্রীয় মন্ত্রী। আর এতেই তৈরি হয়েছে বিতর্ক।\nবৃহস্পতিবার ইন্ডিয়ান অ্য়াসোসিয়েশন ফর দ্য কালটিভেশন অফ সায়েন্স-এর দ্বিতীয় ক্য়াম্পাসের উদ্বোধনী অনুষ্ঠান ছিল। এই উপলক্ষ্যে বিশেষ অতিথি হিসাবে উপস্থিত ছিলেন কেন্দ্রীয় বিজ্ঞান ও প্রযুক্তি মন্ত্রী হর্ষ বর্ধন। বারুইপুরে যেখানে ক্যাম্পাস হবে সেখানে এখন জল থইথই অবস্থা। তাই যাদবপুরে আইএসিএস-এর মূল ক্যাম্পাসেই প্রতীকী ভিত্তি প্রস্তর স্থাপনের আয়োজন হয়েছিল।\nদেখা যায় এই অনুষ্ঠানে নারকেল ফাটাচ্ছেন খোদ কেন্দ্রীয় বিজ্ঞান ও প্রযুক্তি মন্ত্রী। একটা বিজ্ঞান গবেষণা কেন্দ্রে এভাবে নারকেল ফাটিয়ে কোনও কাজের শুরু করাটা যথেষ্টই অস্বাভাবিক ব্যাপার। কারণ এই নারকেল ফাটানোর সঙ্গে জড়িয়ে রয়েছে এক অন্ধবিশ্বাস। যার সঙ্গে ধর্মীয় সংস্কার তো জড়িত-ই, সেইসঙ্গে এটাকে কুসংস্কার বললে অত্যুক্তি হয় না। বিজ্ঞান মানে যুক্তি আর চিন্তার মেলবন্ধন। সেখানে আইএসিএস-এর মতো বিজ্ঞান গবেষণার প্ল্যাটফর্মে নারকেল ফাটিয়ে মঙ্গলকামনার প্রার্থনা নিয়ে প্রশ্ন উঠতে শুরু করেছে।\nএখানেই শেষ নয় এরপর যখন অডিটোরিয়ামে মূল আলোচনা শুরু হয় সেখানে গণেশ মহিমা ব্যাখ্যাও করেন কেন্দ্রীয় মন্ত্রী। গণেশ চতুর্থীর দিনে আইএসিএস-এর দ্বিতীয় ক্যাম্পাসের উদ্বোধনী অনুষ্ঠান রাখা হয়েছিল। তাই কেন্দ্রীয়মন্ত্রী তাঁর ভাষণে বোঝাতে শুরু করেন গণেশ চতুর্থীর মতো দিনে কেন এই অনুষ্ঠান শুভ।\nকেন্দ্রীয় বিজ্ঞান ও প্রযুক্তি মন্ত্রী হর্ষ বর্ধনের এমন ধর্মীয় আচরণে প্রশ্ন তুলতে শুরু করেছেন বহু বিজ্ঞানী। যাঁদের মধ্যে রয়েছেন খোদ বিকাশ সিংহ। তিনি কেন্দ্রীয়মন্ত্রীর এমন আচরণে ক্ষুব্ধ। গোটা বিষয়টাকে তিনি বিতর্কিত করে দিয়েছেন বলে মত তাঁরা। অন্যদিকে, আইএসিএস-এর ডিরেক্টর শান্তনু ভট্টাচার্যের সঙ্গে যোগাযোগ করার চেষ্টা করা হলেও তাঁর প্রতিক্রিয়া পাওয়া যায়নি। কাউন্সিলের মিটিং-এ ব্যস্ত শান্তনু ভট্টাচার্য-এর সঙ্গে কথা বলা যায়নি। তবে, বৃহস্পতিবার এক টেলিভিশন নিউজ চ্য়ানেলে প্রতিক্রিয়ায় জানিয়েছিলেন যে এটা এক জনের ব্যক্তিগত বিশ্বাস। কেন্দ্রীয়মন্ত্রী তাঁর নিজস্ব বিশ্বাসের কথা বলেছেন। এ নিয়ে কোনও মন্তব্য নিস্প্রয়োজন।\nআইএসিএস-এর ডিরেক্টরের এহেন মন্তব্যে বিতর্ক থামা কঠিন। কারণ, সকলের একটাই প্রশ্ন বিজ্ঞান গবেষণাকেন্দ্রে নারকেল ফাটানো এবং গণেশ মহিমা কীর্তন কেন? আইএসিএস শুধু ভারতের নয় এশিয়ার মধ্যে প্রথম গবেষণা কেন্দ্র। ১৮৭৬ সালে মহর্ষী মহেন্দ্রলাল রায় দেশীয় প্রতিভাদের বিজ্ঞান শিক্ষায় শিক্ষীত করতে এবং বিজ্ঞান গবেষণায় অনুপ্রেরণা দিতে এই প্রতিষ্ঠানটি তৈরি করেছিলেন। সেই সময় থেকে বহু প্রোথিতযশা এবং গুণী বাঙালি ব্যক্তিত্ব এই বিজ্ঞান গবেষণাকেন্দ্রের সঙ্গে জড়িয়ে ছিলেন। সি ভি রামন এই ইনস্টিটিউটের গবেষণাগারেই আবিষ্কার করেছিলেন 'রামন এফেক্ট'। যার জন্য সি ভি রামণ নোবল-এও সম্মানিত হন। আচার্য জগদীশ বসু এই ইনস্টিটউটে বহু লেকচার দিয়েছেন। এহেন ঐতিহ্যশালী এবং দেশের বিজ্ঞান গবেষণায় দিশা দেখানো আইএসিএস-কে নারকেল ফাটানো আর গণেশমহিমা জ্ঞাপন-এর মতো কর্মকাণ্ডের বাইরে কি রাখা যেত না? এই নিয়ে কিন্তু যুক্তিবাদীরা প্রশ্ন তুলেছেন।\nঅনেকেই এর জন্য আইএসিএস কর্তৃপক্ষের দিকেও আঙুল তুলেছেন। অনেকেরই প্রশ্ন কেন্দ্রীয়মন্ত্রী না হয় গণেশ মহিমা ব্যাখ্যা করেছেন নিজস্ব ব্যক্তিগত অনুভূতিতে। কিন্তু কেন্দ্রীয়মন্ত্রীর কাছে নারকেলটা কে পৌঁছে দিল? কেন্দ্রীয় বিজ্ঞান ও প্রযুক্তিমন্ত্রী হর্ষ বর্ধন তো নিজের পকেটে করে নারকেল নিয়ে হাজির হননি! সুতরাং, গোটা ঘটনায় আইএসিএস কর্তৃপক্ষ হাত গুটিয়ে নিতে পারে না বলেই অনেকের মত। অনেকের আবার প্রশ্ন এটা বিজ্ঞান সাধনার উদ্বোধন নয়, বিজ্ঞানের নামে ধর্ম-ধর্ম খেলার একটা চেষ্টা। আর সেটাই এবার কলঙ্কিত করল আইএসিএস-এর মতো ঐতিহ্যশালী এবং বিজ্ঞান গবেষণাকেন্দ্রকে।\n[আরও পড়ুন: রাহুল গান্ধী-নীরব মোদী বৈঠক! চাঞ্চল্যকর দাবিতে তোলপাড় রাজনৈতিক মহল]\nscience ganesh chaturthi kolkata west bengal education controversy বিজ্ঞান গণেশ চতুর্থী কলকাতা পশ্চিমবঙ্গ শিক্ষা বিতর্ক\nCentral Science and Technology Minister Dr. Harsh Bardhan has brought Ganesha Puja's god and bad in his speech In IACS. Even he broke the coconut there. All these things leadacontroversy now.


এনবিআরে ১৪তম আয়কর দিবসের উদ্বোধন\nজাতীয় রাজস্ব বোর্ডের (এনবিআর) সামনে বেলুন ও ফেস্টুন উড়িয়ে ১৪তম আয়কর দিবসের উদ্বোধন করা হয়েছে। মঙ্গলবার (৩০ নভেম্বর) এতে প্রধান অতিথি হিসেবে ছিলেন আইনমন্ত্রী আনিসুল হক। এ সময় এনবিআর চেয়ারম্যান আবু হেনা মো. রহমাতুল মুনিমসহ প্রতিষ্ঠানটির ঊর্ধ্বতন কর্মকর্তা ও সদস্যরা উপস্থিত ছিলেন।\nএবার এনবিআরসহ প্রতিষ্ঠানটির ৩১টি কর অঞ্চলে একযোগে দিবসটি উদযাপন করা হচ্ছে। চলমান বৈশ্বিক মহামারি কোভিড-১৯ পরিস্থিতিতে জনসমাগমের ঝুঁকি বিবেচনায় আয়কর দিবসে র‍্যালি করছে না এনবিআর। তবে দিবসটি উপলক্ষে সব আয়কর অফিস সাজানো হয়েছে।\nআয়কর দিবস উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা পৃথক বাণী দিয়েছেন। জাতীয় আয়কর দিবসে বিভিন্ন জাতীয় পত্রিকায় ক্রোড়পত্র প্রকাশের ব্যবস্থা করেছে। টেলিভিশন চ্যানেলগুলোও বিশেষ আয়োজন রেখেছে।\nউল্লেখ্য, ২০০৮ সাল থেকে আয়কর দিবস পালিত হয়ে আসছে। এর আগে প্রতিবছর সেপ্টেম্বর মাসের ১৫ তারিখে আয়কর দিবস পালন করা হতো।


ওয়েব সিরিজে বাম রাজনীতি, পর্দায় আসতে চলেছেন জ্যোতি বসু\nHome Latest News ওয়েব সিরিজে বাম রাজনীতি, পর্দায় আসতে চলেছেন জ্যোতি বসু\nমহানগর ডেস্ক : তিনি ফিরছেন। সশরীরে না হলেও ওয়েব মাধ্যমে ফিরছেন জ্যোতি বসু। প্রাক্তন মুখ্যমন্ত্রীকে নিয়ে এবার বিনোদন দুনিয়া সাজাতে চলেছে এক নতুন গল্প। এবার বিখ্যাত নেতার জীবনী নিয়ে তৈরি হবে এক ওয়েব সিরিজ। যার পরিচালনার দায়িত্ব সামলাবেন ‘হীরালাল সেন’-র পরিচালক অরুণ রায়।\nদীর্ঘ কয়েক দশক ধরে বাংলার মুখ্যমন্ত্রীর চেয়ার সামলেছেন তিনি। স্বাভাবিকভাবেই তাঁর গোটা জীবনটাই যে জলজ্যান্ত একটা সিনেমার থেকে কম নয় সে কথা নিশ্চিত। জানা যাচ্ছে, এই সিরিজে জ্যোতি বসুর রাজনৈতিক জীবনের পাশাপাশি তাঁর ব্যক্তিগত জীবন কেউ তুলে ধরা হবে। তবে এখনই পরিচালক মুখ খুলতে নারাজ। ঘনিষ্ঠ মহলে জানিয়েছেন বাঙালির গর্বকে পর্দায় তুলে ধরতে বরাবরই এগিয়ে তিনি। ইতিমধ্যে প্রযোজক এবং পরিচালকের মধ্যে কথা হয়ে গিয়েছে। কাজ শুরু হবে খুব শিগগিরই।\nতবে এখনই জ্যোতি বসুর চরিত্রে কে অভিনয় করবেন তা জানানো হয়নি। প্রয়াত রাজনৈতিক নেতার সঙ্গে মানাবে এমন অভিনেতা খোঁজা হচ্ছে আপাতত। হাইট খুব বেশি নয়, মিল থাকতে হবে শরীরের আদলে সঙ্গেও। যদিও প্রস্থেটিক মেকাপের কথাও ভাবা হয়েছে। আপাতত পরিচালক রয়েছেন প্রয়াত মুখ্যমন্ত্রীর পরিবারের অনুমতির অপেক্ষায়। যদিও ভেতরকার খবর বলছে, প্রয়াত কোনও ব্যক্তিত্বের জীবনী নির্মাণের জন্য বিশেষ অনুমতির প্রয়োজন হয় না। এখন শুধু অপেক্ষা, পর্দায় জ্যোতি বসুর চিত্র ফুটে ওঠার।\nPrevious articleপাহাড়ে আজও বৃষ্টির সম্ভাবনা, কেমন থাকবে দক্ষিণবঙ্গের আবহাওয়া? জেনে নিন\nNext article২৪ বছরের সম্পর্কের ইতি! ঘর ভাঙলো সলমানের ভাই সোহেলের, উঠল রোহিত শর্মার নাম\nMujib The Making ofaNation : ইতিহাসের ‘ভুল ব্যাখ্যা’ থেকে শুরু করে চরিত্রায়ন, মুজিব ছবির ট্রেলার নিয়ে ক্ষুব্ধ বাংলাদেশ


বরিশাল বিশ্ববিদ্যালয়ের ছাত্রীকে অস্ত্র ঠেকিয়ে মারধরের ঘটনায় সড়ক অবরোধ করে বিক্ষোভ! দীর্ঘ যানজটে ভোগান্তি বরিশাল বিশ্ববিদ্যালয়ের ছাত্রীকে অস্ত্র ঠেকিয়ে মারধরের ঘটনায় সড়ক অবরোধ করে বিক্ষোভ! দীর্ঘ যানজটে ভোগান্তি – ডেলি বাংলার মুখ\n।।সাইমুন প্রতিম, ববি প্রতিনিধি।।\nবরিশাল বিশ্ববিদ্যালয় এর শিক্ষার্থী এবং পরিবহন শ্রমিকদের সাথে সংঘর্ষের ঘটনায় পাঁচ কিলোমিটার জুড়ে দীর্ঘ যানজটের সৃষ্টি হয়েছে। ১৭ ফেব্রুয়ারী সকালে এই যানজটের সৃষ্টি হয়েছে। পুর্বের ঘটনার জের ধরে শিক্ষাথীরা সকালে দুটি গাড়ির কাচ ভংচুর করলে আবার এই যানজটের সৃষ্টি হয় বলে জানা গেছে। গতকাল দুপুরে বিআরটিসি বাস কাউন্টারের স্টাফ কর্তৃক বরিশাল বিশ্ববিদ্যালয়ের (ববি) দুই শিক্ষার্থীকে ছুরিকাঘাত ও লাঞ্ছিতের অভিযোগে প্রায় দুই ঘণ্টার মতো বরিশাল-পটুয়াখালী মহাসড়ক অবরোধ করে রাখেন বিক্ষুব্ধ শিক্ষার্থীরা। এ সময় তারা টায়ার জ্বালিয়ে বিক্ষোভ করেন।\nমঙ্গলবার (১৬ ফেব্রুয়ারি) বেলা দুইটার দিকে বরিশাল পটুয়াখালী মহাসড়কের রূপাতলী বাস টার্মিনাল এলাকায় এই বিক্ষোভ ও অবরোধ শুরু করে ববির শিক্ষার্থীরা। এতে মহাসড়কের দুইপাশে তীব্র যানজটের সৃষ্টি হয়, দুর্ভোগে পড়েন সাধারণ যাত্রীরা। পরে পুলিশের আইনগত ব্যবস্থা গ্রহণের আশ্বাসে শিক্ষার্থীরা অবরোধ প্রত্যাহার করেন। শিক্ষার্থীরা জানায়, ১৬ ফেব্রুয়ারী দুপুর সাড়ে ১২টায় বিশ্ববিদ্যালয়ের অর্থনীতি বিভাগের দুই শিক্ষার্থী তৌফিকুল সজল ও ফারজানা আক্তার বাড়িতে যাওয়ার জন্য বিআরটিসি বাস কাউন্টারে যায়। সেখানে রফিক নামের একজন বাস স্টাফের সঙ্গে কথা কাটাকাটি হয় তাদের। এর জেরে সজলকে ছুরিকাঘাত করে রফিক।\nএছাড়া, ফারজানাকে লাঞ্ছিত করার অভিযোগ করা হয়। এ ঘটনার সংবাদ বিশ্ববিদ্যালয়ের শিক্ষার্থীদের মাঝে ছড়িয়ে পড়লে দেড়টার দিকে তারা ঘটনাস্থলে হাজির হয়। দুপুর দুইটা থেকে সড়কে টায়ার জ্বালিয়ে অবরোধ শুরু করেন। এ প্রসঙ্গে বিশ্ববিদ্যালয়ের সহকারী প্রক্টর সুপ্রভাত হালদার বলেন, ‘খবর পেয়ে আমি ও অন্যান্য শিক্ষকরা ঘটনাস্থলে উপস্থিত হয়েছিলাম। এই সমস্যা সমাধানের চেষ্টা চলছে। ১৭ ফেব্রুয়ারী সকাল থেকে আবার সড়ক অবরোধের কারনে প্রায় ৫ কিলোমিটার , বরিশাল বিশ্ববিদ্যালয় এলাকা থেকে নথুল্লাবাত এলাকা পর্যন্ত যানজট লেগে যায়। এই রিপোর্ট লেখা পর্যন্ত কোর সমঝোতার খবর পাওয়া যায়নি এদিকে পুলিশ বলছে, অভিযুক্তকে আটক করা হয়েছে। বরিশাল মেট্রোপলিটন কোতয়ালি মডেল থানার ভারপ্রাপ্ত কর্মকর্তা মো. আসাদুজ্জামান বলেন, ‘অভিযুক্ত রফিককে আটক করা হয়েছে। উদ্ভূত সমস্যা সমাধানের চেষ্টা চলছে। শিক্ষার্থীরা অবরোধ প্রত্যাহার করেছেন। উত্তেজনা নিরসনে ওই এলাকায় পুলিশ মোতায়েন করা হয়েছে।


বাদ ইয়ান স্মিথ! ICC ধারাভাষ্যের প্যানেল দেখে হতাশ সবাই - Steyn-Sammy-Watson joined Gavaskar-Bishop's team! Popular lineup of ICC commentary created, Bangla News\nবাংলা নিউজ > ময়দান > টি২০ বিশ্বকাপ > বাদ ইয়ান স্মিথ! ICC ধারাভাষ্যের প্যানেল দেখে হতাশ সবাই\nতৈরি ICC ধারাভাষ্যের দল (ছবি:টুইটার)\nবাদ ইয়ান স্মিথ! ICC ধারাভাষ্যের প্যানেল দেখে হতাশ সবাই\n১ মিনিটে পড়ুন . Updated: 17 Oct 2021, 05:31 PM IST\nআর কিছুক্ষণের মধ্যেই শুরু হবে আইসিসি টি টোয়েন্টি ক্রিকেট বিশ্বকাপের আসর। তার আগে বাইশ গজের টি টোয়েন্টি বিশ্বকাপ খেলার জন্য তৈরি সবকটি যোগ্য দেশ। এই খেলার সেরা কভারেজ দর্শকদের উপহার দেওয়ার জন্য তৈরি আইসিসি।\nআর কিছুক্ষণের মধ্যেই শুরু হবে আইসিসি টি টোয়েন্টি ক্রিকেট বিশ্বকাপের আসর। তার আগে বাইশ গজের টি টোয়েন্টি বিশ্বকাপ খেলার জন্য তৈরি সবকটি যোগ্য দেশ। বিশ্বজুড়ে ক্রিকেট এবং ক্রীড়া ভক্তরা আইসিসি ২০২১ টি টোয়েন্টি বিশ্বকাপ উপভোগ করার জন্য প্রস্তুত। ক্রিকেটের ২০ ওভারের বিস্ফোরক ক্রিকেট ম্যাচে খেলার জন্য ক্রিকেটের সবচেয়ে বড় নাম এবং সেরা দলগুলি বর্তমানে উপস্থিত রয়েছে। সংযুক্ত আরব আমিরাত এবং ওমানে এখন পর্যন্ত অনুষ্ঠিত সবচেয়ে বড় ইভেন্টটি রবিবার শুরু হতে চলেছে। আর এই খেলার সেরা কভারেজ দর্শকদের উপহার দেওয়ার জন্য তৈরি আইসিসি। তবে ২০১৯ বিশ্বকাপের জনপ্রিয় ধারাভাষ্যকার ইয়ান স্মিথ বাদ পড়লেন ২০২১ বিশ্বকাপে। যা দেখে হতাশ ক্রিকেট প্রেমীরা। ICC ধারাভাষ্যের প্যানেল নিয়ে অনেকেই খুশি নন। তবে কিছু জনপ্রিয় মুখ দিয়ে বাজি জিততে চাইছে আইসিসি।\nআইসিসি পুরুষদের টি টোয়েন্টি বিশ্বকাপ ২০২১ এর সমস্ত ম্যাচের লাইভ কভারেজ দেখাবে আইসিসি। সম্প্রচার করার সবকটি ম্যাচের আগে এবং ম্যাচের পরে বিশেষ শো-এরও আয়োজন করছে তারা। ফলে সেরা কভারেজ দিতে চাইছে আইসিসি। সেই কারণেই নাম করা সব ধারাভাষ্যকারদের নিজেদের দলে রেখেছে আইসিসি। বিশ্বকাপ শুরুর আগে সেই ধারাভাষ্যকার টিমের সঙ্গে পরিচয় করিয়ে দিল আইসিসি।\nবিশ্ব টেবিল টেনিস চ্যাম্পিয়নশিপের কোয়ার্টার-ফাইনালে উ ....\nএটিকে মোহনবাগান ও এসসি ইস্টবেঙ্গলের কোন কোন ফুটবলার বড় ....\nA star-studded list packed full of cricketing royalty 👑\nHere are your commentators for the #T20WorldCup 🎙 pic.twitter.com/7ZeKoLUULv\n— T20 World Cup (@T20WorldCup) October 16, 2021\nক্রিকেটের সর্বোচ্চ নিয়ামক সংস্থার তরফ থেকে একটি ভিডিয়ো পোস্ট করা হয়। যেখানে আসন্ন টি টোয়েন্টি বিশ্বকাপে যারা ধারাভাষ্য করবেন তাদের নাম সহ তাদের ভিডিয়ো প্রকাশ করা। বলা যেতে পারে ধারাভাষ্যে নিজেদের সেরা দল ঘোষণা করল আইসিসি। এই তালিকায় রয়েছেন টি-টোয়েন্টি বিশ্বকাপ ট্রফি জয়ী সর্বশেষ অধিনায়ক ড্যারেন স্যামি, দক্ষিণ আফ্রিকার প্রাক্তন পেসার ডেল স্টেইন সহ শেন ওয়াটসন। অন্যান্য অভিজ্ঞ সম্প্রচারকারীদের মধ্যে রয়েছেন নাসের হুসেন, হর্ষ ভোগলে, ইয়ান বিশপ, সুনীল গাভাসকর। তবে ২০১৯ বিশ্বকাপের জনপ্রিয় ধারাভাষ্যকার ইয়ান স্মিথকে ২০২১ বিশ্বকাপে সকলে মিস করবেন।\nicc t20 world cup t20 world cup icc commentators commentators panel


আইএস-এর উত্থান যেভাবে (শেষ পর্ব) | আমাদের বুধবার\nHome » আন্তর্জাতিক » আইএস-এর উত্থান যেভাবে (শেষ পর্ব)\nআইএস-এর উত্থান যেভাবে (শেষ পর্ব)\nবিভাগঃ আন্তর্জাতিক এপ্রিল ২১, ২০১৫\nঅনুবাদ: আসিফ হাসান\nকুকবার্ন দেখিয়েছেন, দুটি মারাত্মক সমস্যা ইরাককে আবার সঙ্কটের মধ্যে ফেলেছে। আর তা হলো, ইরাকি নেতৃত্বের সম্প্রদায়বাদ এবং সিরিয়ার গৃহযুদ্ধ। তিউনিসিয়া, মিশর ও লিবিয়ার মতো আরব দেশগুলোতে গণআন্দোলনের প্রেক্ষাপটে ২০১১ সালের মার্চে আসাদ সরকারের বিরুদ্ধেও শান্তিপূর্ণ বিক্ষোভ ফেটে পড়লে সিরিয়া সঙ্কটের সূচনা ঘটে। সিরিয়া সরকার নির্মমভাবে প্রতিক্রিয়া ব্যক্ত করে, শত শত মানুষ হত্যা করে। সরকার ও বিরোধীদের মধ্যে অচলাবস্থার প্রেক্ষাপটে শান্তিপূর্ণ বিক্ষোভ সশস্ত্র গৃহযুদ্ধে রূপ নেয়। এতে বহিরাগত শক্তিগুলো প্রধানত ভূ–রাজনৈতিক বিষয়টি মাথায় রেখে পরোক্ষভাবে তাতে জড়িয়ে পড়তে শুরু করে।\nএই অঞ্চলে ইরানের সবচেয়ে ঘনিষ্ঠ মিত্র হলো সিরিয়া। তেহরান ও লেবাননি শিয়া মিলিশিয়া–কাম–রাজনৈতিক আন্দোলন হেজবুল্লাহর সাথে গুরুত্বপূর্ণ সংযোগ হলো সিরিয়া। অধিকন্তু, সাবেক সোভিয়েত অঞ্চলের বাইরে সিরিয়ার তারতাসেই রয়েছে রাশিয়ার একমাত্র নৌ স্থাপনা। ফলে আসাদকে ক্ষমতাচ্যুৎ করার অর্থ হচ্ছে, ইরান ও রাশিয়াকে স্বাভাবিকভাবেই দুর্বল করে ফেলা। আর এই খেলা থেকে নিশ্চিতভাবেই পাশ্চাত্য ও সৌদি আরবের লাভবান হওয়া। সিরিয়া সঙ্কটের এটা হলো বৃহত্তর ভূ–রাজনৈতিক থিম। বিক্ষোভকারীরা যখন সশস্ত্র সংঘাতে জড়িয়ে পড়ে, তখন সৌদি এবং তার উপসাগরীয় মিত্ররা আসাদ বিরোধীদের হাতে অস্ত্র ও অর্থ যোগান দিতে শুরু করল। জর্ডান তার ভূখণ্ডকে বিদ্রোহীদের জন্য একটি প্রশিক্ষণ শিবিরের ব্যবস্থা করে দিয়ে আসাদবিরোধী ব্রিগেডে যোগ দেয়। রিপেস তাইয়েপ এরদোগানের নেতৃত্বে ইসলামি বিশ্বে প্রাধান্য বিস্তারকারী ভূমিকায় ফিরতে থাকা তুরস্ক এদিকে সিরিয়ার সাথে তার ৮০ কিলোমিটার দীর্ঘ সীমান্তকে বিদ্রোহীদের সহজে আসা যাওয়ার কাজে ব্যবহার করার সুযোগ দেয়। পাশ্চাত্যও এতে জড়িয়ে পড়ে। তারা আসাদ সরকারের ওপর নিষেধাজ্ঞা আরোপ করে, ‘উদার’ বিদ্রোহীদের অস্ত্র সরবরাহ করে।\nঅন্যদিকে ইরান ও রাশিয়া আসাদ সরকারের প্রতি তাদের দৃঢ় সমর্থন অটুট রাখে। সিরিয়াকে লক্ষ করে জাতিসংঘ নিরাপত্তা পরিষদে নেওয়া প্রস্তাবগুলোতে রাশিয়া লাগাতার ভেটো দিতে থাকে। আর সিরিয়ায় পাঠাতে থাকে অর্থ, লোকবল ও অস্ত্র ইরান। অধিকন্তু হিজবুল্লাহ এই যুদ্ধে সরাসরি জড়িয়ে পড়ে। তারা বিশেষ করে সিরিয়া–লেবানন সীমান্তে আসাদ সেনাবাহিনীর পাশাপাশি অবস্থান নিয়ে যুদ্ধ করতে থাকে। কার্যত, সিরিয়ার গৃহযুদ্ধ আঞ্চলিক যুদ্ধে রূপান্তরিত হয়ে পড়ে, যাতে কেউই পূর্ণ জয় দাবি করতে পারে না। বাগদাদি এখানে একটি সুযোগ দেখতে পেলেন। তিনি সিরিয়া সীমান্তে তার যোদ্ধাদের পাঠিয়ে সরকারি বাহিনীর বিরুদ্ধে যুদ্ধে নামলেন। তারা মিত্র হিসেবে পেল সিরিয়ার আল কায়েদার শাখা জাবহাত আল নুসরাকে।\nসিরিয়ার বিরোধীরা কোনোভাবেই ঐক্যবদ্ধ ছিল না। সিরিয়া সঙ্কটের শুরুতে বিরোধীদের রাজনৈতিক মুখপত্র ছিল সিরিয়ার মুসলিম ব্রাদারহুড। কিন্তু গৃহযুদ্ধ শুরু হওয়ার পর সরকারবিরোধী যোদ্ধা ও পক্ষত্যাগকারী সিরিয়ান সৈন্যদের নিয়ে গঠিত ফ্রি সিরিয়ান আর্মি প্রভাব বিস্তার করে। প্রধানত পাশ্চাত্যের কাছ তারা সমর্থন পায়। তাছাড়া সৌদিদের কাছ থেকে কয়েকটি ইসলামপন্থী গ্রুপ সহায়তা পাচ্ছিল। নানা মতে বিভক্ত বিরোধী গ্রুপগুলোর মধ্য থেকে আইএসআইএস–আল নুসরা সবচেয়ে শক্তিশালী বাহিনী হিসেবে আবির্ভূত হয়। বিভিন্ন দেশ যেসব অস্ত্র সিরিয়ার অভ্যন্তরে পাঠাত, সেগুলো নানা হাত ঘুরে শেষ পর্যন্ত এই বাহিনীর হাতেই মজুত হতো। কিন্তু পরে আইএসআইএস ও জাবরাত আল নুসরাও বিভক্ত হয়ে পড়ে, খুব সম্ভবত আল কায়েদার নেতৃত্ব মেনে নিতে বাগদাদির অস্বীকৃতির কারণে।\nপরবর্তী ঘটনাবলীতে দেখা যায়, আল কায়েদার চেয়ে বাগদাদি অনেক বেশি উচ্চাকাক্সক্ষী। কুকবার্ন লিখেছেন, ‘আল কায়েদাকে সংগঠনের চেয়ে একটি আইডিয়া বলাই ভালো। এর সাথে সংশ্লিষ্টরা স্বেচ্ছায় ভর্তি হয় এবং যেকোনো স্থানে ছড়িয়ে পড়তে পারে। কিন্তু বাগদাদি চান একটি রাষ্ট্র নির্মাণ করতে, তিনি নিজে যেটাকে বলেন ইসলামি রাষ্ট্র। ২০১৩ সালে সিরীয় নগরী রাক্কা দখল করার পর আইএসআইএস আবার ইরাকে প্রভাব বিস্তারের কাজ শুরু করে। নূরি আল মালিকির শিয়া সম্প্রদায়গত সরকারের শাসনে ইরাকি সুন্নিরা ততদিন ক্রুদ্ধ ও হতাশ হয়ে পড়েছে।\nযুক্তরাষ্ট্রের কৌশলগত ভুল\n‘যুক্তরাষ্ট্রের জন্য একটি অন্ধকার বিন্দু হলো তারা এটা দেখতে ব্যর্থ হয়েছে যে, সিরিয়ার সশস্ত্র গণআন্দোলনে সমর্থন করার মাধ্যমে তারা অনিবার্যভাবে ইরাককে অস্থিতিশীল করছে এবং সম্প্রদায়গত গৃহযুদ্ধের নতুন মাত্রা উস্কে দিচ্ছে। ইরাকের সুন্নিদের মধ্যে বিরাজমান বিচ্ছিন্নতাবোধ ও নির্যাতনের ক্রমাগত অনুভূতিটা কাজে লাগিয়েছে আইএসআইএস’ – লিখেছেন কুকবার্ন। ইরাকে মার্কিন যুদ্ধ আরো আগেই সামাজিক ভারসাম্যে আঘাত হেনেছিল। সাদ্দামের সুন্নি প্রাধান্যবিশিষ্ট বাথ পার্টি কঠোর বজ্রমুষ্টিতে কয়েক দশক শিয়া সংখ্যাগরিষ্ঠ দেশটিকে শাসন করেছে। কিন্তু সাদ্দাম–পরবর্তী নির্বাচনগুলো রাজনৈতিক ক্ষমতায় শিয়াদের উত্থান দেখা যায়। প্রতিবেশী ইরানের (যে দেশটির বিরুদ্ধে সাদ্দাম সরকার ৮ বছর লড়াই করেছিল) সাথে অত্যন্ত শক্ত সম্পর্ক রক্ষাকারী শিয়া সরকার সুন্নি সম্প্রদায়ের সমস্যাবলী সুরাহায় কিছুই করেনি। আরো খারাপ বিষয় হলো, ইরাকি সরকারের সম্প্রদায়গত নীতির ফলে দেশটির সামাজিক–রাজনৈতিক মূলধারা থেকে সুন্নিরা আরো বিতাড়িত হয়েছে, পরিণতিতে চরমপন্থার জন্য পথ খুলে গেছে। বাগদাদি এই সুযোগটি ভালোভাবেই কাজে লাগিয়েছেন।\nযুক্তরাষ্ট্রের সবচেয়ে বড় ভুলগুলোর একটি ছিল সাদ্দামের বার্থ পার্টিকে নিষিদ্ধ করা। এর ফলে মার্কিন অভিযানের প্রাক্কালে লাখ লাখ যোদ্ধা ও বিপুলসংখ্যক জেনারেল বেকার হয়ে পড়েন। তারা প্রশিক্ষণ নিয়েছিলেন যুদ্ধ করতে। সশস্ত্র আন্দোলন তাদের সামনে সে সুযোগই এনে নেয়। তাদের অনেকে আল–কায়েদা ধরনের সংস্থাগুলোতে যোগ দেন, অন্যরা উপজাতীয় মিলিশিয়া বা বাথিস্ট প্যারামিলিটারি গ্রুপ গঠন করেন। এসব সুন্নি আধাসামরিক গ্রুপ ও উপজাতীয়দের মধ্যে বাথিস্ট নকশবন্দি, আনসার আল–ইসলাম, মুজাহিদিন আর্মি ইরাকে আইএসআইএসের অভিযানের সময় তাদের সঙ্গে যোগ দেয়।\nবাগদাদের শিয়া সরকার যে সুন্নি জনগোষ্ঠীকে দূরে সরিয়ে দিয়েছিল, তাদের অনেকের সমর্থন তারা পায়। এই প্রেক্ষাপটে আইএসআইএস ২০১৪ সালের জানুয়ারিতে ইরাকি নগরী ফালুজা দখল করে। এর মাধ্যমে তারা পশ্চিম সিরিয়ার রাক্কা থেকে পশ্চিম ইরাক পর্যন্ত তাদের প্রভাব সম্প্রসারণ করে, দেশ দুটির মধ্যকার সীমান্ত কার্যত মুছে দেয়। ইরাকে আইএসআইএসের অধিকতর আক্রমণের জন্য ফালুজা হয়ে পড়ে সূচনা স্থান। পাঁচ মাসের মধ্যে আইএসআইএসের যোদ্ধারা ইরাকের দ্বিতীয় বৃহত্তম নগরী মসুলে প্রবেশ করে। মসুলের পতন ২০০৫ সালে শুরু হওয়া ইরাকি শিয়াদের উত্থানের (যেমন সাদ্দান হোসেন ও রাজতন্ত্র করেছিল) অবসান হিসেবে চিহ্নিত হয়।\nকুকবার্ন বলেন, আইএসআইএস নিজেদের ‘সহজে বিলীন’ করা যাবে না এমন ‘ভয়ঙ্কর অবস্থায়’ প্রতিষ্ঠিত করেছে। তারা পশ্চিম এশিয়ার মানচিত্র নতুন করে এঁকেছে, এমন এক আঞ্চলিক যুদ্ধ মঞ্চ সৃষ্টি করেছে যাতে অনেক পক্ষ জড়িত। আর এখনো আইএসআইএসের শত্রুরা অভিন্ন অবস্থান গ্রহণ করতে পারছে না। আইএসআইএস এবং শত্রুদের মধ্যে যত দুরত্ব রয়েছে, তার েেচয় বেশি রয়েছে এর বিরুদ্ধে লড়াইরত পক্ষগুলোর মধ্যে। উদাহরণ হিসেবে বলা যায়, আইএসআইএসের বিরুদ্ধে মার্কিন নেতৃত্বাধীন কোয়ালিশনে সৌদি আরব রয়েছে। আইএসআইএসের বিরুদ্ধে যুদ্ধে ইরাকি সরকারের পাশে রয়েছে ইরান। কিন্তু সৌদি ও ইরানিরা পরস্পরের প্রবল বিরোধী। সংঘাতের জটিলতা এত প্রবল যে, বিশ্লেষকেরা তো দূরের কথা, কুশীলবরা পর্যন্ত বুঝতে পারে না। বর্তমান সঙ্কটের ঐতিহাসিক প্রেক্ষাপট বোঝাতে কুকবার্ন বলেছেন, ‘এটা ১৭ শতকের জার্মানিতে হওয়া ৩০ বছর যুদ্ধের মধ্যপ্রাচ্য সংস্করণ। সব পক্ষই তাদের নিজ নিজ শক্তি ফুলিয়ে ফাপিয়ে এই কল্পনা করছে যে, যুদ্ধক্ষেত্রের সাময়িক সাফল্য তাদের জন্য পূর্ণ বিজয়ের পথ খুলে দেবে’।\nতিনি সঙ্কটটির নির্দিষ্ট কোনো সমাধানের কথা বলেননি। সম্ভবত কোনো দৃশ্যমান সমাধান নেই বলে। কোনটা ভ্রান্তির সৃষ্টি করেছে, আজকে এই অঞ্চলে যে পরিস্থিতি বিরাজ করছে, সে জন্য কে দায়ী তা তিনি খোলামেলা করে বলেছেন? গণতন্ত্র কিংবা মানবাধিকার যে নামেই হোক না কেন, আটলান্টিক রাজধানীগুলোর হস্তক্ষেপমূলক নীতির ফলে এই অঞ্চলে বিপর্যয়কর পরিস্থিতির সৃষ্টি হয়েছে। যুক্তরাষ্ট্রের সন্ত্রাসের বিরুদ্ধে যুদ্ধ নিজেই একটা সমস্যা। ২০০১ সালের ১১ সেপ্টেম্বর নিউইয়র্কে সন্ত্রাসী হামলার প্রেক্ষাপটে যুক্তরাষ্ট্র কিন্তু ওই ঘটনায় ঘনিষ্ঠভাবে সম্পৃক্ত সৌদি আরব ও পাকিস্তানে হামলা চালায়নি। বেশির ভাগ ছিনতাইকারী ছিল সৌদি নাগরিক। আর পাকিস্তান যে তালেবানের পৃষ্ঠপোষকতা করছিল, তারাই আল কায়েদাকে রক্ষা করছিল। উভয় দেশই ছিল আমেরিকার মিত্র। বুশ প্রশাসন এসব বিষয় পাশে ঠেলে ‘সন্ত্রাসের বিরুদ্ধে বৈশ্বিক যুদ্ধে’ নামে। এটা ভয়াবহভাবে প্রত্যাঘাতের সৃষ্টি করে। যুদ্ধোত্তর আফগানিস্তানকে স্থিতিশীল করতে ব্যর্থ হওয়া সত্ত্বেও যুক্তরাষ্ট্র আক্রমণ চালায় ইরাকের ওপর। পরিণতিতে দেশটি নৈরাজ্য ও গৃহযুদ্ধে নিমজ্জিত হয়। কিন্তু এ থেকে কোনো শিক্ষা গ্রহণ করা হয়নি। তারপর ইউরোপিয়ান মিত্রদের নিয়ে লিবিয়ার মুয়াম্মার গাদ্দাফি সরকারকে উৎখাতে নামে। এরপর তারা একসাথে মিলে সিরিয়া সরকারকে অস্থিতিশীল করার চেষ্টা চালায় ওই দেশে তাদের তাবেদারদের মাধ্যমে। আর এখন আফগানিস্তানে তালেবান প্রত্যাবর্তন করেছে, সিরিয়া, ইরাক থেকে লিবিয়া পর্যন্ত আইএসআইএস ছড়িয়ে পড়েছে।\nকুকবার্ন লিখেছেন, ‘সৌদি আরব ও উপসাগরীয় দেশগুলোর নিরঙ্কুশ রাজতন্ত্রের সাথে জোট বেধে যুক্তরাষ্ট্র ও তার পাশ্চাত্যের মিত্ররা সিরিয়া, ইরাক ও লিবিয়ায় গণতন্ত্র ও মানবাধিকার বিস্তারে নামার মতো উদ্ভট বিষয় সবসময়ই ছিল। আইএসআইএস যুদ্ধের ফসল। যুক্তরাষ্ট্র, ইউরোপ এবং তুরস্ক, সৌদি আরব, কাতার, কুয়েত এবং সংযুক্ত আরব আমিরাতের মতো তাদের মিত্ররা আইএসআইএসের উত্থানের মতো পরিবেশ সৃষ্টি করেছে।’ কিন্তু কেউ কি তা থেকে শিক্ষা নিয়েছে? হস্তক্ষেপবাদীরা কি কখনো তাদের ভুল কখনো স্বীকার করে, এমনকি তাদের কারণে মানুষজনের মর্মান্তিক পরিণতি দেখেও? আইএসআইএসের মতো শক্তিকে মোকাবিলা করতে তারা কি বিচক্ষণ কোনো কৌশল গ্রহণ করতে পারবে? এই অঞ্চলের বৃহৎ শক্তিগুলো সাম্রাজ্যবাদী উচ্চাভিলাষ এবং আঞ্চলিক কুশীলবদের ভূ–রাজনৈতিক শক্তি পরীক্ষার কারণে পশ্চিম এশিয়ার সমসাময়িক ইতিহাস বলে, এটা হওয়া সম্ভব নয়।।\nPrevious: উৎসব যখন পরিণত হয় যৌন সন্ত্রাসী কর্মকাণ্ডে\nNext: চীন :: পরাশক্তির বিবর্তন (পর্ব – ১৩)


প্রকাশিত : 26 Apr, 2022\nরমজানের রহমত ও মাগফিরাতের দশক শেষে তৃতীয় এবং শেষ দশক শুরু হয়েছে। এ দশককে বলা হয় ‘ইতকুম মিনান্নার’ তথা জাহান্নাম থেকে মুক্তির দশক। হজরত সালমান ফারসি (রা.) থেকে বর্ণিত, তিনি বলেন, রাসুল (সা.) শাবান মাসের শেষ দিন আমাদের মাঝে খতিব হিসেবে দাঁড়ালেন এবং বললেন, ‘মাহে রমজান এমন একটি মাস যার প্রথম ভাগ রহমত, মধ্যবর্তী ভাগ মাগফিরাত আর শেষ ভাগে জাহান্নাম থেকে মুক্তি (নাজাত) দেওয়া হয়।’ (ইবনে খুজাইমা : ৩/১৯১)\nবরকতময় নানা ইবাদতের কারণে রমজানের শেষ দশক অত্যন্ত গুরুত্বপূর্ণ। বিশেষ করে এই দশকেই রয়েছে ইতিকাফ এবং লাইলাতুল কদরের মতো মর্যাদাপূর্ণ ইবাদত। প্রিয় নবী মুহাম্মদ (সা.) এই দশকে ইতিকাফ করেছেন। সাহাবাদেরও করতে বলেছেন। হজরত আবু হুরায়রা (রা.) বলেন, ‘রাসুল (সা.) প্রতি রমজানে শেষ ১০ দিন ইতিকাফ করতেন। কিন্তু যে বছর তিনি ইন্তেকাল করেন, সে বছর তিনি ২০ দিন ইতিকাফ করেছেন।’ (বুখারি ও মুসলিম)। ইন্তেকালের আগের বছর অসুস্থতার কারণে ইতিকাফ না করতে পারায় ইন্তেকালের বছর কাজাসহ একত্রে ২০ দিন ইতিকাফ করেছিলেন তিনি।\nইতিকাফকারীর জন্য রয়েছে প্রভুত কল্যাণ ও পুরস্কার। যে ব্যক্তি একনিষ্ঠ মনে সওয়াবের নিয়তে ইতিকাফ করেন, তার সব সগিরা গুনাহ মাফ করে দেওয়া হয়। নবী করিম (সা.) বলেন, ‘ইতিকাফকারী ব্যক্তি যাবতীয় পাপ থেকে মুক্ত থাকে আর ইতিকাফে লিপ্ত থাকার জন্য কোনো ব্যক্তি বাইরের কোনো নেক কাজ করার সুযোগ থেকে বঞ্চিত থাকলেও ওই নেক কাজগুলোর পূর্ণ নেকি সে লাভ করবে।’ (ইবনে মাজা)। আরও বলেন, ‘যে ব্যক্তি রমজানের শেষ দশক ইতিকাফ করবে, তার জন্য দুই হজ ও দুই ওমরার সওয়াব রয়েছে।’ (বায়হাকি)\nরমজানের শেষ দশকে পাপীদের জাহান্নাম থেকে মুক্তি দেওয়া হয় শুধু এতটুকুই এই দশকটির গুরুত্বপূর্ণ হওয়ার জন্য যথেষ্ট। উপরন্তু এই দশকের পাঁচটি বেজোড় রাতের কোনো একটিতে লাইলাতুল কদর নামের একটি রাত রয়েছে যা হাজার মাস থেকেও শ্রেষ্ঠ। আল্লাহ তায়ালা বলেন, ‘নিশ্চয় আমি এটি (কোরআন) নাজিল করেছি লাইলাতুল কদরে। তোমাকে কিসে জানাবে ‘লাইলাতুল কদর’ কী? লাইলাতুল কদর হাজার মাস অপেক্ষা উত্তম।’ (সূরা কদর : ১-৩)। আম্মাজান আয়েশা (রা.) বলেন, রাসুল (সা.) ইরশাদ করলেন, ‘তোমরা রমজানের শেষ দশকের বেজোড় রাতে লাইলাতুল কদর তালাশ করো।’ (মেশকাত : ১৯৮৩)\nমাহে রমজানের প্রতিটা দিন, প্রতিটা ক্ষণকে রাসুল (সা.) গুরুত্ব দিতেন। তবে সর্বদিক বিবেচনায় রমজানের শেষ দশককে রাসুল (সা.) অত্যাধিক গুরুত্ব দিতেন। আয়েশা (রা.) বলেন, ‘রমজানের শেষ দশক শুরু হলেই রাসুল (সা.) তার কোমর শক্ত করে বেঁধে নিতেন। এই সময়ের রাতগুলো জেগে থাকতেন এবং পরিবারের সবাইকে সজাগ করতেন।’ (বুখারি : ১৮৮২)। অতএব, আমরাও রমজানের এই দশকে কাজে লাগিয়ে, বেশি বেশি দোয়া-ইবাদত করে নাজাত চাইতে হবে। জান্নাম থেকে মুক্তি পেতে পারি। আল্লাহ আমাদের কবুল করুক।


জেমিসন করোনা আর মুমিনুল মাস্কবিহীন ব্যক্তি! details\nজেমিসন করোনা আর মুমিনুল মাস্কবিহীন ব্যক্তি!\nডেস্ক রিপোর্ট প্রকাশ : ১৪ জানুয়ারী ২০২২, ০৬:২৪ পূর্বাহ্ন\nবাংলাদেশের নিউজিল্যান্ড সফরে মুমিনুল হক ও কাইল জেমিসনের একটি ছবি বেশ ভাইরাল হয়েছিল। সেই ছবিতে দেখা যায়, মাউন্ট মঙ্গানুই টেস্টে বাংলাদেশের উইকেট ফেলতে ব্যর্থ ৬ ফুট ৮ ইঞ্চি উচ্চতার জেমিসন হতাশ হয়ে দূর দিগন্তে তাকিয়ে আছেন, আর ৫ ফুট ৩ ইঞ্চি উচ্চতার মুমিনুল তাকিয়ে আছেন জেমিসনের দিকে।\nমুমিনুল-জেমিসনের এই আলোচিত ছবি এবার বিজ্ঞাপনের কাজে ব্যবহার করল কলকাতা পুলিশ। সেখানের পুলিশ বাহিনী ছবিটি ব্যবহার করেছে\nমূলত করোনা নিয়ে সতর্কতা প্রদানে।\nসামাজিক যোগাযোগমাধ্যমে কলকাতা পুলিশের দেওয়া পোস্টে লেখা হয়েছে, ‘মাস্ক পর কলকাতাবাসী, নিরাপদ থাক।’ এখানে রূপক অর্থে জেমিসনকে দেখানো হয়েছে করোনার তৃতীয় ঢেউ হিসেবে, আর মুমিনুলকে দেখানো হয়েছে মাস্ক না পরা কলকাতাবাসী হিসেবে।\nউল্লেখ্য, ভারতসহ বিশ্বজুড়ে আবারও শুরু হয়েছে প্রাণঘাতী করোনাভাইরাসের তাণ্ডব। এই ভাইরাসে আবারও হু হু বাড়ছে সংক্রমণ ও মৃত্যুর সংখ্যা। বিশ্বে গত ২৪ ঘণ্টায় করোনায় নতুন করে আক্রান্ত হয়েছে ৩১ লাখ ৭৫ হাজার ৫৪৮ জন। এই সময়ে মৃত্যু হয়েছে ৭ হাজার ২৯৯ জনের।\nএ নিয়ে বিশ্বে শুক্রবার সকাল সাড়ে ৮টা পর্যন্ত করোনায় আক্রান্ত সংখ্যা দাঁড়িয়েছে ৩২ কোটি ৮ লাখ ৫৬ হাজার ৮১১ জন এবং মৃত্যুর সংখ্যা দাঁড়িয়েছে ৫৫ লাখ ৩৮ হাজার ৭৬৬জন।


শরীর চর্চা করার সময় পান না? ওজন কমান সবুজ কফি পান করে! – GBnews24.com\nশরীর চর্চা করার সময় পান না? ওজন কমান সবুজ কফি পান করে!\nকাজের চাপ অথবা আলস্য, যে কোনও কারণেই হোক আমরা এখন অনেকেই ব্যায়াম বা জিমে গিয়ে শরীর চর্চা করার সময় পাই না। আর এর ফলে সবথেকে বেশি প্রভাব পড়ছে আমাদের ওজনের ওপর।\nদিন দিন শরীরের ওজন বেড়েই চলেছে। আর অবস্থা যখন নাগালের বাইরে চলে যাচ্ছে, তখন এর থেকে নিস্তার পাওয়া খুবই কঠিন হয়ে দাঁড়াচ্ছে। এক্ষেত্রে অনেকেই বাজারচলতি ওজন কমানোর ওষুধ, বেল্ট, খাবার ইত্যাদি ব্যবহার করে থাকেন। যদিও এগুলি আদৌ কার্যকর কিনা, তা নিয়ে সন্দেহ থেকেই যায়। এছাড়াও খাওয়া দাওয়া কমিয়ে বা প্রায় উপোস করে অনেকেই ওজন কমানোর চেষ্টা করেন। তাতেও যে চোখে পড়ার মতো ফল লাভ হয়, তা কিন্তু নয়।\nআচ্ছা যদি কফি পান করে ওজন কমানো যায়? কি ভাবছেন? ক্যাফেইনে ভরা কফি সত্যিই ওজন কমাতে পারে কিনা? অবশ্যই পারে। আর সেটাই ২০১২ সালে প্রমাণ করেছেন ডাঃ ওজ। তাঁর মতে, কফির মধ্যে যে ক্লোরোজেনিক অ্যাসিড থাকে, তা ওজন কমাতে অত্যন্ত সহায়ক।\nযদিও এই কফি বাজারচলতি বাদামি কফি নয়। ওজন কমাতে ব্যবহার করা হয় কাঁচা কফি বিনস বা দানার গুঁড়ো।\nসবুজ বা কাঁচা কফি দানা ঠিক কি?\nকফির কাঁচা দানাগুলিকেই গ্রিন কফি বিনস বলা হয়। আমরা বাজারে দোকানে যে কফি দানা দেখি, সেগুলো এই সবুজ দানা, বাদামি করে শুকনো খোলায় ভেজে বানানো হয়। কফির মধ্যে বিশেষ প্রকারের অ্যান্টি-অক্সিডেন্ট এবং কিছু ঔষধি গুণ মজুত থাকে। এর মধ্যে সবথেকে উল্লেখযোগ্য হল ক্যাফেইন এবং ক্লোরোজেনিক অ্যাসিড।\nএই ক্লোরোজেনিক অ্যাসিড ওজন কমাতে খুবই কার্যকরি ভূমিকা গ্রহণ করে। যদিও কফিকে বাজারজাত করার পদ্ধতিতে ক্লোরোজেনিক অ্যাসিড নষ্ট হয়ে যায়। এই কারণেই কেউ যদি ওজন কমাতে বাদামি কফি পান করেন, তিনি কোনওদিনই নিজের ওজন কমাতে পারবেন না।\nকীভাবে সবুজ কফি বীজ কাজ করে থাকে?\nসবুজ কফি দানা গুঁড়ো করলে তাঁর মধ্যে সামান্য পরিমাণে ক্যাফেইন উপস্থিত থাকে। বিভিন্ন পরীক্ষায় দেখা গেছে ক্যাফেইন, উৎসেচকের কাজ ৩-১১% বাড়িয়ে দেয়। যদিও ক্যাফেইন নয়, এই কাজটি করে থাকে ক্লোরোজেনিক অ্যাসিড। সবুজ কফি দানা রক্তচাপের সম্ভাবনা কমায় এবং ইন্সুলিনের কাজ বৃদ্ধি করে। আর এর মূল কারণ হল সবুজ কফি দানায় কার্বোহাইড্রেট কম থাকে।\nঅন্যদিকে, ইঁদুরের ওপর পরীক্ষা করে দেখা গেছে ক্লোরোজেনিক অ্যাসিড দেহের ওজন কমানো ছাড়াও খাদ্য থেকে যে অতিরিক্ত ফ্যাট আসে, তা আটকাতে সাহায্য করে। লিভার থেকে অতিরিক্ত ফ্যাট দূর করে। এছাড়াও ফ্যাট ক্ষয়কারি হরমোন, অ্যাডিপোনেকটিনের কাজ বাড়িয়ে তুলতে সাহায্য করে।\nমানুষের জন্য কতটা উপকারি?\nসবুজ কফি দানার গুণাগুণ নির্ধারণে মানুষের ওপরও সমীক্ষা চালানো হয়েছে। এই সমীক্ষাটি চালাতে ৩০ জন অতিরিক্ত ওজনের ব্যক্তিকে বেছে নেওয়া হয়। যাদের ওপর ১২ সপ্তাহ এই সমীক্ষা চালানো হয়েছিল। এদের দুটি দলে ভাগ করা হয়। যাদের একদলকে রেগুলার বা বাজারচলতি কফি পান করতে দেওয়া হয় এবং অন্যদের রেগুলার কফির মধ্যে সবুজ কফিদানার গুঁড়ো মিশিয়ে পান করানো হয়। তবে, এদের প্রতিদিনের খাদ্যাভ্যাসে কোনও পরিবর্তন আনা হয়নি।\nএরপর ধীরে ধীরে শূন্য থেকে বারো সপ্তাহের একটি গ্রাফ তৈরি করা হয়। গ্রাফে দেখা যায় যারা রেগুলার কফির সঙ্গে সবুজ কফিদানার গুঁড়ো মিশিয়ে পান করেছিলেন, তাঁরা ৫.৪ কেজি ওজন কমাতে পেরেছেন। অন্যদিকে, যারা শুধু রেগুলার কফি খেয়েছেন, তাঁরা ১.৭ কেজি ওজন কমাতে পেরেছেন।\nপ্রসঙ্গত, সবুজ কফি কিভাবে মানুষের শরীরে কাজ করে, তা নিয়ে প্রচুর পরীক্ষা নিরিক্ষা হয়েছে। যদিও এর সত্যিকারের কার্যকারিতা এখনও প্রমাণসাপেক্ষ। কারণ অনেক সময়ই দেখা গেছে যে সব কোম্পানি সবুজ কফি দানা বিক্রি করে মুনাফা অর্জন করতে চাইছেন, তারাই এই ধরণের পরীক্ষা এবং প্রচার করে থাকে। যদিও ২০১১ সালে একটি পরীক্ষার মূল্যায়নে সবুজ কফি দানার গুনাগুণকে স্বীকৃতি দেওয়া হয়েছে।\nসবুজ কফিদানার আর কি কি গুণ রয়েছে?\nআমাদের শরীরে কার্বোহাইড্রেটের কাজ নিয়ন্ত্রণ করে। সেই সঙ্গে সবুজ কফিদানার মধ্যে ক্লোরোজেনিক অ্যাসিড থাকায় শর্করা রক্তের সঙ্গে মিশতে বাধা পায়। এর ফলে ডায়াবেটিসের সমস্যা সহ ওজন বৃদ্ধির সমস্যা দূর হয়। সবুজ কফি দানা রক্ত ধমনীর কাজ নিয়ন্ত্রণ করতে পারে, যা আমাদের শরীর চালনাতে কার্যকরী ভূমিকা গ্রহণ করে। তাই তো যাদের উচ্চ রক্তচাপ আছে, তাঁরা প্রতিদিন ১৪০-৭২০ গ্রাম সবুজ কফিদানার গুঁড়ো খেলে উপকার পাবেন।\nকীভাবে ব্যবহার করবেন এবং পার্শ্ব প্রতিক্রিয়া\nসবুজ কফি দানার অনেক রকম গুণাগুণ থাকলেও অনেকেই মাথা ধরা এবং মূত্রাশয়ে সংক্রমণের মতো কিছু সমস্যার কথা জানিয়েছেন। যদিও, এই ধরণের সমস্যা যে সবুজ কফির থেকেই হচ্ছে এমন কোনও প্রমাণ এখনও পাওয়া যায়নি। এছাড়া, সবুজ কফির মধ্যে ক্যাফেইন থাকায় অনেকেই দুশ্চিন্তা, বুক ধড়পড় করার মতো সমস্যার কথা জানিয়েছেন। মূলত, একদিনে অনেকখানি কফি খেলে এরকম কিছু সমস্যা হওয়া খুবই স্বাভাবিক।\nতাই আপনি যদি ক্যাফেইন হজম করতে না পারেন, তাহলে সবুজ কফি পান করার ব্যাপারে সাবধানতা অবলম্বন করুন। কারণ সবুজ চা অনেকসময় আমাশয়ের সমস্যাও সৃষ্টি করতে পারে। আপনার যদি কফি খেলে কোনোরকম অ্যালার্জির সমস্যা হয়ে থাকে, তাহলে এখনই বর্জন করুন।\nসবুজ কফি গর্ভবতী এবং স্তন্যদাত্রী নারীর জন্য একদমই ভালো নয়। এমনকি, শিশুদেরও সবুজ কফি একদমই পান করা উচিত নয়।\nপ্রসঙ্গত, সবুজ কফি কতটা পরিমাণে পান করতে হবে, তাঁর কোনও নির্দিষ্ট পরিমাণ কোথাও উল্লেখ করা নেই। যদিও, আগেই বলা হয়েছে যে, দিনে ১২০-৩০০ গ্রাম ক্লোরোজেনিক অ্যাসিড খাওয়াই যায়। সেক্ষেত্রে প্রতিদিন ২৪০-৩০০ গ্রাম সবুজ কফি পান করলে ১২০-৩০০ গ্রাম ক্লোরোজেনিক অ্যাসিড পাওয়া যায়। তাই সবথেকে ভালো হয়, সবুজ কফির বোতলের গায়ে উল্লেখিত নির্দেশাবলী মেনে চললে। আর চেষ্টা করুন খাওয়ার আধ ঘণ্টা আগে এই সবুজ কফি পান করতে।\nরণবীরের সঙ্গে ছবি বিতর্কে চিন্তিত নন মাহিরা\nটেলিভিশন শিশুর আচরণগত সমস্যার কারণ


দেশে দৈনিক কত টন অক্সিজেন উৎপাদন করা সম্ভব? – bnewsbd.com – বিনিউজবিডি.কম\nMay 6, 2021 muradLeaveaComment on দেশে দৈনিক কত টন অক্সিজেন উৎপাদন করা সম্ভব? – bnewsbd.com\nদেশে দৈনিক ২৩০ টন অক্সিজেন উৎপাদনের সক্ষমতা রয়েছে বলে জানিয়েছেন স্বাস্থ্য ও পরিবার কল্যাণ মন্ত্রী জাহিদ মালেক স্বপন।\nতিনি বলেছেন, “দেশে বর্তমানে সাধারণ ও কোভিড রোগী মিলে ৭০-৮০ টন অক্সিজেন প্রয়োজন। করোনার দ্বিতীয় ঢেউয়ের পিক-এর সময় সর্বোচ্চ অক্সিজেন চাহিদা ছিল ২১০ টন পর্যন্ত। এই মুহূর্তে দেশে দৈনিক অক্সিজেন উৎপাদনে সক্ষমতা রয়েছে ২২০ থেকে ২৩০ টন। তবে আমাদের পার্শ্ববর্তী দেশ ভারতে অক্সিজেন সংকটের কারণে বর্তমানে ভয়াবহ অবস্থা চলছে। যেকোনো সময় একই রকম অবস্থা যাতে আমাদের দেশে না হতে পারে সেজন্য সরকারিভাবে আপদকালীন সময়ের জন্য এই মুহূর্তে দেশে প্রায় ৯০০ টন অক্সিজেন মজুদ রাখা হয়েছে।\nবৃহস্পতিবার অনলাইন জুম অ্যাপের মাধ্যমে বাংলাদেশ প্রাইভেট মেডিকেল এসোসিয়েশন কর্তৃক আয়োজিত “কোভিড-এর ২য় ঢেউ মোকাবেলায় সরকারি-বেসরকারি প্রস্ততি ও জরুরি অক্সিজেন ব্যবস্থাপনা” বিষয়ক আলোচনা সভায় প্রধান অতিথির বক্তব্যে এসব কথা বলেন স্বাস্থ্যমন্ত্রী।\nবাংলাদেশ প্রাইভেট মেডিকেল এসোসিয়েশনের সভাপতি মুবিন খানের সভাপতিত্বে সভায় আরো বক্তব্য রাখেন স্বাস্থ্য শিক্ষা বিভাগের সচিব মো. আলী নূর, স্বাস্থ্য অধিদপ্তরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম, বাংলাদেশ মেডিকেল এসোসিয়েশনের মহাসচিব আনোয়ার হোসেন খান এমপি, স্বাচিপের মহাসচিব অধ্যাপক ডা. এম এ আজিজ, ঢাকা মেডিকেল কলেজের অধ্যক্ষ অধ্যাপক ডা. টিপু মিয়াসহ দেশের বিভিন্ন প্রাইভেট মেডিকেল কলেজ হাসপাতালের ব্যবস্থাপনা পরিচালক, চেয়ারম্যানসহ অন্যান্য হাসপাতাল প্রতিনিধিরা।\nস্বাস্থ্যমন্ত্রী বলেন, দেশের অন্যান্য সরকারি হাসপাতালে আরো ৪৫০ টন অক্সিজেন মজুদ রয়েছে। আগামী মাসে একটি বেসরকারি সংস্থা ৪০টন অক্সিজেন সরবরাহ করবে। জুলাই মাসে অন্য একটি বেসরকারি সংস্থা আরো ৪০ টন অক্সিজেন সরবরাহ করবে। এর ফলে, দেশে কোভিডকালীন ৩য় ঢেউ-এর মাত্রা স্বাভাবিক থাকলে তা মোকাবেলা করতে কোন সমস্যা হবে না। তবে, কোভিডে আক্রান্তের মাত্রা নিয়ন্ত্রণহীন হলে এবং মানুষ অস্বাভাবিকভাবে আক্রান্ত হলে শুধু সেক্ষেত্রেই বড় রকম সমস্যা হতে পারে। আর সেরকম বিপর্যয় যাতে না হতে পারে তার জন্যই সরকারকে স্বাস্থ্য মন্ত্রণালয়ের পক্ষ থেকে লকডাউনসহ জরুরি কিছু পদক্ষেপ গ্রহণের অনুরোধ করা হয়েছে।\nজাহিদ মালেক স্বপন বলেন, মাননীয় প্রধানমন্ত্রীও কোভিডকালীন ১৮টি জরুরি নির্দেশনাসহ বেশ কিছু ঘোষণা দিয়েছেন। দেশের মানুষ সরকারের জরুরি নির্দেশনাগুলি মেনে চললে এবং আসন্ন ঈদকে সামনে রেখে মানুষ বেপরোয়া চলাফেরা, কেনাকাটা, ভ্রমণ না করলে আশা করা যায় করোনার ৩য় ঢেউ দেশে এলেও বাংলাদেশ তা ভালোভাবেই মোকাবেলা করতে সক্ষম হবে।”\nবর্তমানে দেশের হাসপাতালগুলিতে অক্সিজেন ব্যবস্থাপনা প্রসঙ্গে স্বাস্থ্যমন্ত্রী বলেন, “করোনা চিকিৎসায় রোগীর খারাপ অবস্থা হলে তখন অক্সিজেন মূল ভূমিকা পালন করে। একারণে অতি দ্রুত দেশের সরকারি ১৩০টি হাসপাতালে এখন সেন্ট্রাল অক্সিজেন ব্যবস্থা চালু করা হয়েছে। এই ১৩০টি হাসপাতালের মাধ্যমে এখন প্রায় ১৬ হাজার শয্যায় অক্সিজেন বেড কোভিড রোগীদের চিকিৎসায় কাজ করে যাচ্ছে।\nতিনি বলেন, ঢাকা নর্থ সিটি কর্পোরেশনের ১০০টি আইসিইউ বেডে মানুষ এখন কোভিড চিকিৎসা নিচ্ছে। খুব শীঘ্রই সেখানে আরো ১০০টি আইসিইউ বেড স্থাপন করা হচ্ছে। এই উদ্যোগগুলি দেশে কোভিড চিকিৎসায় বিরাট অবদান রাখবে।”\nভ্যাকসিন প্রসঙ্গে স্বাস্থ্যমন্ত্রী জানান, “ভারতের সেরাম কোম্পানির সঙ্গে আমাদের ৩ কোটি ডোজ ভ্যাকসিনের চুক্তি থাকলেও সে দেশের বর্তমান ভয়াবহ অবস্থার কারণে চুক্তি অনুযায়ী সব ভ্যাকসিন পাওয়া যাচ্ছে না। তবে ভ্যাকসিন নিতে রাশিয়ার সঙ্গে সরকারের কথা চূড়ান্ত পর্যায়ে রয়েছে। রাশিয়ার সঙ্গে শীঘ্রই চুক্তি হবে আমাদের। পাশাপাশি, চীন ১২ মের মধ্যে ৫ লাখ ভ্যাকসিন দিচ্ছে। চীন সরকারের সঙ্গে আমাদের কথা হয়েছে। দ্রুতই চীনের ভ্যাকসিন নিয়ে একটি সিদ্ধান্ত চলে আসবে। একই সঙ্গে, অ্যাস্ট্রেজেনেকার ভ্যাকসিন ভারত ছাড়া বিশ্বের অন্য যে দেশগুলি উৎপাদন করছে আমরা সেই দেশগুলির সঙ্গেও যোগাযোগ করছি। সব মিলিয়ে আশা করা যায়, খুব দ্রুতই ভ্যাকসিন সংকট কেটে যাবে।”\nত্রাণ ও দুর্যোগ মন্ত্রণালয়ের প্রতিমন্ত্রী ডা. এনামুর রহমান সভায় বিশেষ অতিথি হিসেবে যুক্ত হয়ে জানান, করোনা নিয়ন্ত্রণ করতে হলে বেশি মানুষকে টিকা দিতে হবে। সরকার যাতে দ্রুতই ভ্যাকসিন আমদানি করতে সক্ষম হয় সেজন্য সরকারের সকল বিভাগ সক্রিয় রয়েছে।\nসভাপতির বক্তব্যে বাংলাদেশ প্রাইভেট মেডিকেল এসোসিয়েশনের সভাপতি মুবিন খান বলেন, ‘দেশের ক্রান্তিলগ্নে যখনই সরকার ডেকেছে তখন দেশের প্রাইভেট মেডিকেল এগিয়ে এসেছে। আগামীতেও যখনই সরকার ডাকবে প্রাইভেট মেডিকেলগুলি সেভাবেই সরকারের পাশে দাঁড়াবে। করোনাকালীন এই দুর্যোগেও সরকারের অনুরোধে প্রায় অধিকাংশ বেসরকারি হাসপাতাল কোভিড ডেডিকেটেড শয্যা সংখ্যা বৃদ্ধি করেছে।’\nএসডিজি বাস্তবায়নে শীর্ষ তিনে বাংলাদেশ – দৈনিক ঢাকার ডাক – bnewsbd.com


ঘন ঘন কোমর ব্যথা, ডাক্তার দেখান এখুনি – KolkataTimes\nAudio News Editor Choice Bengali শারীরিক\nঘন ঘন কোমর ব্যথা, ডাক্তার দেখান এখুনি\nBy admin March 13, 2019 190 No comment\nঘন ঘন পিঠে, কোমরে ব্যথা হচ্ছে? যদি এই সমস্যায় পড়ে থাকেন তাহলে খুব তাড়তাড়িই ডাক্তারের শরণাপন্ন হোন। আপনি ভুগতে পারেন অস্টিওপোরোসিস এ। অস্টিওপোরোসিস হাড়ের একটি বিশেষ রোগ। পুরুষের চেয়ে নারীরাই এই রোগে আক্রান্ত হয়ে থাকে বেশি।\nযেসব লক্ষণ দেখে বুঝবেন অস্টিওপোরোসিসঅস্টিওপোরোসিস নিঃশব্দে ক্ষতি করে। তাই প্রথম থেকে লক্ষণ বোঝা মুশকিল। তবুও সবসময় সজাগ থাকুন। ঘন ঘন পিঠে ব্যথা হলে, পেশিতে যন্ত্রণা হলে দ্রুত চিকিৎসকের পরামর্শ নিন।\nTags: doctor Frequent pain waist\nবলিরেখা সরিয়ে যৌবন দেবে ‘দ্বিতীয় ত্বক’\n‘প্রেমের ক্ষেত্রে আলিয়ার পরামর্শ, মাথা খারাপ নাকি !’\n১৩২ বছরের পুরোনো বার্তাবাহী বোতলের সন্ধান পেলেন এই মহিলা !\nএবার সূর্যে অভিযান চালাবে নাসা !\nপকেটে ছেঁকা লাগলেও পোস্ত খেলেই পাবেন হাজারও লাভ


জানুয়ারী 10, 2016 ট্রেডার্সের সরঞ্জাম লেখক নাঈমা দত্ত 19486 দর্শকরা\n১৯৬৭ সালে ভিয়েতনামে যুদ্ধে যুক্তরাষ্ট্রের অংশ নেওয়ার বিরোধিতা করে দেশে সমালোচনার মুখে পড়েন আলি। তিনি মার্কিন সেনাবাহিনীতে যোগ দিতে অস্বীকার করায় তার বিশ্বচ্যাম্পিয়নের খেতাব ও বক্সিং লাইসেন্স কেড়ে নেওয়া হয়। তাকে পাঁচ বছরের কারাদণ্ডও দিয়েছিল আদালত তবে আপিলে তা নাকচ হয়ে যায়। শুধু এখানে যে প্রাচীন জিনিস, রিয়েল এস্টেট, সোনা এবং সিকিউরিটিজ ভুলে যাওয়া মূল্য। প্রথম, তাদের নিজস্ব কোর্সও রয়েছে, যা উভয়ই বেড়ে ওঠা যায়। কেন আপনি অসুবিধা সঙ্গে সংকলিত হয়েছে একটি ছোট অংশ এমনকি হারান উচিত? দ্বিতীয়ত, আমরা ইতোমধ্যে তরলতা উল্লেখ করেছি, অর্থাৎ বাজারের কাছাকাছি বর্তমান ট্রেডিং অবস্থান মূল্যের পণ্য দ্রুত বিক্রি করার ক্ষমতা। "সাধারণের বাইরে" জিনের যে কোনও ইভেন্টের জন্য অবিলম্বে প্রতিক্রিয়া প্রয়োজন, অর্থের প্রয়োজন হলে তা দ্রুত গ্রহণ করা উচিত। একই স্বর্ণ বা প্রাচীন জিনিস বিক্রি নিতে কতক্ষণ লাগবে? এবং আরো সুন্দর - অ্যাপার্টমেন্ট? আপনি এত অপেক্ষা করতে পারেন? আর কোন ধরনের শক্তি মজুরি এমন সময় দেবে?\nল্যাথ একটি টুপি ছাড়া একটি পাতলা পেরেক দিয়ে প্রতিটি ফ্রেম-প্যাটার্ন সংযুক্ত করা হয়। আমরা এই স্বয়ং তৈরি ইস্পাত তারের দড়ি থেকে তৈরি নখ আছে। কোন নির্মাণ পেরেক খুব ঘন এবং নমনীয় মধ্যে কম টেকসই। একটি পেরেক গভীর hammered হয় না, শুধুমাত্র নির্দিষ্ট বিন্দু এবং অবস্থান এ বার ঠিক করার জন্য। গঠন নিদর্শন স্কোচ টেপ সঙ্গে প্রাক আচ্ছাদিত করা হয়। এপক্সি আংশিকভাবে নৌকোড়া এবং নৌকায় ভেতরে ঢেলে দেওয়া হয়, তবে প্যাটার্নগুলিতে নকশার গ্লুনিং অগ্রহণযোগ্য। আপনার অ্যাকাউন্টের জন্য সঠিক সার্ভার নির্বাচন করুন।\nঅতিরিক্ত:. উন্নত শারীরিক শক্তি, বিদেশে কাজ পেয়ে বর্তমান ট্রেডিং অবস্থান গত মঙ্গলবার যমুনা ফিউচার পার্কের সামনে রাস্তা পার হতে গিয়ে সড়ক দুর্ঘটনায় মারা যান আবরার।\nব্যালেন্স শীট তারিখে fininvestitsii খরচে, যা একাউন্টে মোট ইকুইটি বিনিয়োগকারী পরিবর্তন গ্রহণ নির্ধারিত হয় রেকর্ড করা হয়\nপ্রাথমিক তথ্য সংগ্রহ। গ্যাসীকরণের সুবিধাটি খুঁজে বের করুন এবং রুম পরিমাপ করুন যেখানে ইউনিট এবং সংশ্লিষ্ট সরঞ্জামগুলি অবস্থিত।\nএই গাইডটি আপনার কৌশলগুলিতে আপনি যে সবচেয়ে গুরুত্বপূর্ণ সামাজিক বিপণন নিয়মগুলি ব্যবহার করতে পারেন তার একটি তালিকা দিয়ে এটির উত্তর দিতে চেষ্টা করে (এবং তাদের মধ্যে 24 রয়েছে), সেইসাথে সহায়ক সরঞ্জামগুলির তালিকা যা আপনি এবং আপনার টিমের জন্য কাজ সহজ করতে ব্যবহার করতে পারেন।।\n► ম্যানেজফিল্টার (ManageFilter): ম্যানেজ ফিল্টার একটা অসাধারন টুলস। এই টুলসটি আপনার সমস্ত ফলোয়ারসদের ফিডে আপনার টুইট পৌঁছাতে সাহায্য করে। এমনকি আপনাকে যারা ফলো করেছে কিন্তু আপনি ফলো ব্যাক করেন নি, ইন-একটিভ ইউজার সবার কাছে আপনার টুইট পৌঁছায় দিতে সাহায্য করে।\n৩ . ল্যাপটপ (laptop) : ডেক্সটপ থেকে ছোট কম্পিউটারগুলো সহজে বহন ও ব্যবহার করা যায়। এটি lap ( কোল ) এর উপর top ( উপর ) রেথে কাজ করা যায়। ল্যাপটপ দুইশ্রেণীতে বিভক্ত। যেমন – নোট বুক (note book) ও পিডিএ (pda)। লাইব্রেরিগুলিতে পদক্ষেপ নিন যেগুলি আপনি ট্রেস যুক্ত করার উদ্দেশ্যে পুনরায় কম্পাইল করতে পারবেন না (অনুমান করুন যে আপনার ডিবাগ প্রতীকগুলিতে অ্যাক্সেস আছে)\nশ্রমিকদের অধিকার সুরক্ষা এবং উৎপানশীলতা বাড়ানোর লক্ষ্য নিয়ে ২০০৬ সালের শ্রম আইন করে সরকার। ২০১৩ সালে আইনটির ব্যাপক সংশোধন করা হয়।\nমনোবিজ্ঞানী বলছেন যে আপনি যদি মানব আচরণের ইতিবাচক দিকগুলিতে জোর দেন, তবে তিনি আপনার বর্তমান ট্রেডিং অবস্থান মূল্যায়নের সাথে মিলিয়ে আরও চেষ্টা করতে শুরু করেন। যখন একজন মহিলা মুখ থেকে হাসি দেখে আনন্দিত হন, যখন সে আন্তরিকভাবে তার প্রতি কৃতজ্ঞ হয়, তখন তাকে বিশেষভাবে অনুপ্রাণিত করার প্রয়োজন নেই। তিনি স্বয়ংক্রিয়ভাবে আরও ভাল হয়ে চেষ্টা করবে। ইন্টারনেটে আপনার নিজস্ব সম্পদ তৈরি করা। নেটওয়ার্ক অনেক মানুষ সব প্রশ্নের উত্তর খুঁজছেন এবং কেনাকাটা করতে হয়। অতএব, আপনার গ্রাহকদের আকৃষ্ট করার জন্য সাইটটি একটি চমৎকার উপায় হবে। রিসোর্স পৃষ্ঠা মানের তথ্য, একটি আড়ম্বরপূর্ণ নকশা করুন।\nকী বা তার অবস্থান যেখানে মিডিয়া থেকে খেলা চালু করা হয় ডায়াগনস্টিক কালেকশন সিস্টেমের নিজস্ব নির্ভরযোগ্যতা সম্পর্কিত ডেটা।\nসেমিকন্ডাক্টর তাপমাত্রা সেন্সরগুলি সময়ের সাথে সাথে বৈশিষ্ট্যগুলির উচ্চ স্থিতিশীলতা রাখে এবং -100 থেকে ২000এর মধ্যে তাপমাত্রা পরিবর্তন করতে ব্যবহৃত হয়। ২০১৬-১৭ অর্থবছরে বাংলাদেশের মোট আমদানির ২৮ দশমিক ৩ শতাংশ এসেছে চীন থেকে। এ ধারা ক্রমেই শক্তিশালী হচ্ছে। ওই সময়ে বাংলাদেশ সারা বিশ্ব থেকে মোট তিন লাখ ৭২ হাজার কোটি টাকার পণ্য আমদানি বর্তমান ট্রেডিং অবস্থান করেছে। এর মধ্যে চীন থেকে আমদানি করেছে এক লাখ ৫ হাজার ১৬৬ কোটি টাকার পণ্য।\nএমবেডেড মানচিত্রের জন্য গোল্ডেন গড় - 5-6 হাজার রুবেল। এটি ইতিমধ্যে একটি স্বাভাবিক ব্যক্তি দয়া করে সবকিছু আছে: হস্তক্ষেপ, উচ্চ মানের উপাদান এবং নমনীয় সফ্টওয়্যার থেকে সুরক্ষা। বিনিয়োগের একটা বড় ক্ষেত্র শেয়ার বাজার। স্যারের বইটি পড়ার পর যদি নবীন কোনো বিনিয়োগকারী পুঁজিবাজারে বিনিয়োগ করে, আশাকরি লোকসান দিতে হবেনা। গভীর ভাবে লক্ষ্য করলাম, শুধু শেয়ার বাজার নয় বিনিয়োগের অন্যান্য ক্ষেত্র সমন্ধেও যথেষ্ট ধারনা পাওয়া যায় বইটি থেকে।নিসন্দেহে এটা একটা অবশ্যই পাঠ্য বই। যে কোন ব্যবসার একটি গাইড লাইন প্রয়োজন, সেক্ষেত্রে আমি বলব যারা শেয়ার বাজারে বিনিয়োগ করতে চান তাদের জন্য বইটি যথা উপযুক্ত।